Anima zaitez inauteriak iragarriko dituen kartela diseinatzera! - Bilbao Gazte\nAnima zaitez inauteriak iragarriko dituen kartela diseinatzera!\n2019ko otsailaren 28tik matxoaren 5era arte inauteriak ospatuko dira Bilbon, baina aurretik data garrantzitsu horiek iragarriko dituen kartela ezagutu behar dugu. Dagoeneko kartela erabakitzeko lehiaketa martxan da eta urtarrilaren 25ean itxiko da. Animatuko zara diseinatzen?\nBai profesionalek eta baita diseinua gustuko duten pertsonek parte hartu dezakete lehiaketan. Lanak jatorrizkoak eta kolore eta teknika librezkoak izango dira, goiburu edo izenburu bat edukiko dute eta ez dute autorearen sinadurarik izango.\nKartelak honako testu hau izango du:\nOtsailak 28 – 5 Marzo\nLanak urtarrilaren 25eko eguerdiko 14:00ak baino lehen aurkeztuko dira, Berdintasun, Lankidetza, Bizikidetza eta Jaietako Sailan (Venezuela enparantza 2. 5º. 48001 Bilbo), 9:00etatik 14:00etara. Irabazleak 2.000 euroko saria jasoko du.\nEpaimahaia Jaien Batzorde Mistoko ordezkariek eta kulturaren eta diseinuaren munduko ordezkariez osatuta egono da, eta eurek erabakiko dute zeintzuk izango diren sei kartel finalistak.\nHonela banatuko da botoen balioa:\nKontsulta itzazu lehiaketaren oinarriak hemen.\nPrevious Gazteentzako 66 etxebizitza eraikiko dira Zorrotzaurren\nNext Gazteei zuzendutako proiektu berritzaileentzako diru-laguntza berriak


1- ARGIA BIDALKETA:\nLehenik, aldizkaria makinara sartu behar da. Ondoren, etiketa jarri behar da eta paletan ezarri. Prozesu hau igaro ostean, Tolosara iristen da. Tolosan, etxeetan banatzen dituzte. Liburuan kasuan konplexuagoa da.\n2- ARGIA ALDIZKARIAREN IBILBIDEA:\nDatorren urtean (2019) aldizkariak 100 urte beteko ditu eta horretarako liburuxka bat egiten ari dira haien kazetaritza ulertzeko modua erakusteko.\nOrain dela gutxi arte Argia aldizkariak harpidetza eredu klasikoarekin funtzionatzen zuen; urte hasieran harpidetza ordaindu behar zuten astero aldizkaria jasotzeko eta haiek eredu hori aldatu zuten.\nAldizkariaren ibilbidea erakutsi ziguten, lehenengo bilduma (1919) handia egunkariaren antzekoa eta txuri beltzean zen, aurrerago (1976) koloretako aldizkaria egin zuten eta tamaina txikiagoa egin zuten (gaur egungoaren antza gehiago eduki zezan) eta gaiak aldatzen joan ziren erlijioa alde batera utziz eta euskararen erabilera bultzatuz (nahiz eta gaizki ikusia zegoen, Zeruko Argiak lehenengo aldiz Frankismo garaian tortura argazkiak atera zituen aldizkarian).Aldizkari bat egitea ez da zer idazten dugun bakarrik, zer idatzi nahi dugun, zergatik, zer lortzeko, zer funtziorekin, jendeak zergatik erosi behar duen, zer helbururekin...baizik.\n3- ARGIA ANTOLAKETA:\nAlbisteak idazterakoan hainbat taldetan banatzen dira, bakoitzak gai bati buruz jorra dezan. Taldeak normalean honela banatzen dira: politika, kirolak, feminismoa… eta normalean bi pertsonakoak izaten dira. Albisteak idatzi ondoren, astelehenero erredakzio bilera egiten dute hurrengo asteko aldizkaria antolatzeko. Baina Argia ez da aldizkari bat bakarrik, hilabetekaria ere ateratzen dute, baita urtekari bat ere.\n4- ARGIA DATU HISTORIKOAK:\nLangileek apaizei aldizkaria erosi zieten eta beraien denbora libreetan idazten zuten aldizkarian. Gainera, pentsatzen zuten aldizkari bat ez zela nahikoa, eta egunkari bat ere idatzi behar zutela, euskarazko egunkari bat merezi genuelako euskaldunok.\n“Egunkaria” egunkariaren lehen alea Altzan inprimatu zen. Aro Modernoko euskarazko bakarra izan zen eta hau sortzeagatik, poliziak sortzaileak atxilotu eta torturatu zituzten.\n5- ARGIA HARPIDETZA:\nHerritarrentzako ildo bat hartu behar zuten eta ereduz aldatu behar zutela garbi zeukaten, Argiako jendeak sustengatu behar zutelako.\nHarpidetza berriaren gakoa hemen dago azkenean eredu merkantilista ohikoetatik kanpo funtzionatu behar zutela uste zuten. Argia jendeak eutsi behar ziola aktibitateari eta haiek ere ereduan aldaketa bortitz bat eman behar zutela jendearengana hurbiltzeko.\nEredu berri honetan urte bete edo gehixeagoko honetan esan zuten proiektu honetan sostengatzeko jendea behar genuela guk sentitzen dugulako jende gehiagori eman behar diogula ahotsa. Eta horretarako jendeak nahi duena jasotzeko aukera zuen, nahi zuen dirua jarrita. Jendea ekonomikoki gaizki dagoenez, jendeak deitu egiten zuen esanez ez zutela argia aldizkaria jaso nahi ez zutelako dirurik eta momentu horretan pentsatu zuten Argia aldizkaria doanik ematea, dirurik ez zuten jendearentzat. Eta hori inork ez du egiten eta pertsona bati hori esan ezkero pertsona hori irabazi egiten duzu eta lana berriz ere bilatzean deitu egingo du eta presoei ere dohainik bidaltzen diegu eta helburua da guk egiten dugun lana jendeak irakurtzea eta horregatik erabaki zuten hori jende guztiarekin egitea. Aurretik Argia astekaria jasotzeko 12 euro ordaindu behar zuten hilean baina orain dohainik jasotzen dute. Eta jendeari galdetu egiten zioten ea zenbat diru jarri nahi zuten Argia aldizkaria jasotzeko eta bakoitzak nahi zuen dirua jartzen zuen eta jartzen du. Eta emaitza orain hobeak dira, horrek esan nahi du jendeak nahiago duela eredu hau lehengoa baino. Eta jende askok internetetik irakurtzen du baina diru laguntza jartzen du. Jendeak proiektuari lagundu nahi diolako, hau da, bultzada bat emateko. Eta emaitzarekin harrituta daude ez zutelako espero hainbeste jendek lagunduko zuenik diruarekin, eta irakurleak ere igotzen ari dira adibidez gazteak orain gehiago irakurtzen dute. Adibidez jendeak gustura irakurriko luketenek eta ezin dutenek irakurri orain eredu onekin irakurri egiten dute. Eredu honekin konturatu dira adin guztietako jendeak gehiago irakurtzen dutela. Eta sare sozialetan baita ere konturatu dira eztabaida gehien sortzen duten albisteak beraienak direnak.\n6-ARGIA INPRENTA KOLOREAK:\nOrdenagailu bidez argazkia jasotzen dute eta lau kolore basikotako (horia, arrosa, urdina eta beltza) plantxetan ipintzen dute inprimatu behar dena. Plantxa bakoitza behin erabili dezakete, ez da berrerabiltzen. Makinak bakoitzak lau gorputz dituzte, lau kolore (horia, arrosa, urdina eta beltza) eta haiek konbinatuz lana inprimatua ateratzen dute.\n7-ARGIA LANGILEEN ANTOLAKETA, AZOKA:\nArgia, aldizkari batez gain, egunero elikatu behar den webgune bat da, lana eskatzen du, ordu asko dira. Horrez gain hilero ateratzen diren rebistak dituzte eta urtean behin liburu bat ere ateratzen dute. Geroz eta jende gehiago hasi zen internetez idazten eta beraz erabaki zuten argiako kazetari guztiek webgunea eta sare sozialak erabiltzen ikasi behar zutela eta guztiek dena egitea; denak idazten dute paperean eta baita ere interneten. Haien azkeneko proiektua interneteko denda klasikoa aldatzea izan da (gizartea gaur egun diruaren inguruan mugitzen denez); azoka bat sortzea. Harpidedunei esan zien etxean zerbait bazuten behar ez zutena eta oparitu nahi zutena beste, harpidedunei oparitzea dohainik eta alderantziz. Argiako harpidedunak geroz eta lotuago eta pozik egoteko.\nLau gorputz horietan, bakoitza bere plantxan egon eta gero. Lehenengo plastiko zuria jartzen dugu eta kolore bakoitzak imprimatzen du bere kolorea eta lau koloreen batuketa hauxe izango litzake.Paper tamaina handia erabiltzen dugu baita paper ahorratzailea. 20 orrialde paper handiko lau orrialde izango dira. Orriaren arabera, altzadora batean altzatzen dituen orriak, bata bestian gainean jarriz gero grapatu eta mozteko.\nPaper handi batetik paper txikiago batek sortu behar du. Argia askatuko bagenu, orri handiak bata bestearen geinean montatuta geratzen dira zentzuarekin, paginazioak koinziditzeko. Ezin du edozein modutan montatuta egon eta horretarako, makina bat erabiltzen dute.\nPlantxa bakoitza kolore bat eramaten du, hau da, plantxak inprimatuko lukeena. Laser batek erre egin du eta goma batek garbitu egiten du. Baldin eta zenbat tinta eraman, laserrak gehiago erretzen du eta horrela geratzen da.\nArgiak webgune bat du: “argia.eus”eta bertan bideoak, albisteak, irudiak… publikatzen dituzte.\n1. ZENBAT DENBORA KOSTATZEN DA BERRI BAT IDAZTEN?\nSegun eta zein albiste; albiste bakoitzak bere denbora du.\n2-BATAZ BESTE ZENBAT BERRI IDAZTEN DITUZUE?\nZorionez, geroz eta hedabide gehiagok kentzen diote copy right a haien berriei eta beraz, lehen agian egunean sei albiste idazten zituzten baina orain, abantaila hori kontuan hartuz, geroz eta gehiago idazten dituzte. Eta beraiek ere copy right a kendu dietenez haien berriei, beste aldizkariek ere beraien berriak har dezakete. Beraz, gaur egun gutxi gora behera webgunean egunero 20-25 albiste idazten dituzte; erdiak beraiek idatzita eta erdiak beste hedabideetatik hartuta\n3-NOIZ HASI ZEN JENDEA ZUEN ALDIZKARIA IRAKURTZEN?\n1919an hasi zenetik irakurtzen dute, sortu zenetik baina azken urteotan oraindik eta jende gehiagok.\n4- BA AL DAGO KONPETENTZIARIK BESTE ALDIZKARIEKIN?\nBeraiek ez dute konpetentzia bizitzen; beste aldizkariek erreportaje berdina ateratzea nahi dute, beraiek guztiok ikusteko idazten baitute. Ez dute konpetentzia ikusten baina bai badaudela beste hainbat aldizkari.\n5-EGUNERO BATAZ BESTE ZENBATEK EROSTEN DUTE ALDIZKARIA?\nAldizkaria astero ateratzen da eta harpidetzarekin funtzionatzen dute. Kioskoetara iristeko zailtasunak dituzte aldizkari txiki bat direlako eta beraz, harpidetzekin funtzionatzen dute; jendeak dirua jartzen du urte hasieran, nahi duen kopurua, eta postaz bidaltzen dizkiete aldizkariak. Orain arte 7.000 harpidedun izan ditu argiak, baina hori ez da guztiz egia, harpideduna bezala etxeko pertsona bat hartzen baita eta badaude etxeak non 3 edo 4 kidek irakurtzen duten aldizkaria. Komunitate erreala kontatzeko, zenbat jende sentitzen den argiako harpidedun jakin behar da eta horretarako mezu bat bidaliko dute etxe bakoitzera hurrengo mezuarekin: etxeko zenbat kide sentitzen zarete argiako harpidedun? Horrela benetako zifra lortu eta publikatuko dute. Aldiz, webgunean 80.000 bisita izaten dituzte hilabetean.\n6-ZEIN IZAN DA GEHIEN IRAKURRI EDO SALDU DEN ALEA?\nAsko egon dira, haietako bat, ehun eta piko gazteek okupatuta duten Errekaleor izeneko Gasteizeko auzoan ; ertzaina joan zen guztiak kanporatzeko eta izugarrizko gerra eman zutenez argazki gogorrak atera zituzten eta Gasteizen asko saldu zen alea izan zen. Arrakasta handia izan zuen ale hark.\n7- ZENBAT IRAUTEN DIZUE ALDIZKARIA ATERATZEA?\nAstelehenetan edukitzen dugu bilera eta ostegunean hasten dira gauzak inprentara bidaltzen, baina, artikulu guztiak ez dira batera bidaltzen, plantxak egiteko prozesuak ordu asko irauten dituelako. Adibidez, ostegunetan, aldizkariko erdiko orriak bidaltzen dira inprentara, beraz, lehengo entregatu behar dituzten kazetariak, erdialdeko orrialdeak idazten dituztenak dira. Ondoren ostiralean, erdialdetik gertu dauden orrialdeak bidaltzen dira inprentara. Asteburua pasatzean, lehen orrietan, aktualitatea lantzen denez, astelehenetan idatzi eta bidaltzen dira inprentara. Astelehenean, baita ere, portada eta azken orriak bidaltzen dira. Normalean aldizkaria egiten astebete irauten dugu\n8- ZENBAT ORDUZ EGITEN DUZUE LAN?\nPrintzipioz zortzi orduz egiten dugu lana, baina ez dago nagusirik ordu kopuru hori lan egiten duzun begiratzeko. Batzuetan egun batean 4 ordu egiten dituzu lan eta hurrengoan 8 ordu baino gehiago lan egin. Konfiantza bat dago langileen artean bakoitzak sartu behar dituen orduak, bakoitzak nahi duen bezala kudeatzeko.\n9- NOLA BANATZEN DUZUE ALDIZKARIA? ZER HERRIETAN?\nEuskal Herri osoan, harpidedunak 7 lurraldetan ditugu eta alde horretatik oso gustura gaude. Hortaz gain Ipar Euskal Herrian harpidedunak irabazten hari gara. Euskal herri osora zabaltzen ari gara.\n10- ZER ZAILTASUN IZAN DITU ARGIAK ALDIZKARI DIGITALA ATERATZEKO?\nZailtasun teknikoak ez hainbeste, batzuk informatikoak direnez horiek egiten digutelako webgunea eta orduan teknikoak baino gehiago kontua da aurkitzea zein den zure funtzioa, aldizkari batek zer da egin beharko lukeena interneten, berria edo gara bezalako albisteak jarri beharko genituzke? Edo beste modu bateko albisteak idatzi beharko genituzke? Zailtasunak gehiago alde horretatik. Baita ere antolatzeko lan asko egiten hari gara.\n11- ZER DA GEHIEN KOSTATZEN ZAIZUENA ALE BAT PUBLIKATZERAKOAN?\nGehien kostatzen dena gai ezberdinak azaltzea da, hau da, gai potenteak azaltzea.


Naparroa Baztan'dik Zigako jaiak.\nUrtero bezala aurten ere illabete onen 10'garrenean Zigako errik egin ditu jai eder ederrak bere zaindari Done Lorentzoren omenez.\nDone Lorentzo egunian, au da 10'garrenean amarretan Meza nagusia Barzelonako gotzai agurgarri eta euskaldun garbi Irurita'tar Imanol buru zala.\nMeza ondorean Gotzai Yaunek Ama Birjiñaren iduri berria erri ontako alaba ospetsu eta aberats Mendiburu'tar Ageda Irigoyenenak atsegiñez eman du bere Eliz maiteari.\nMutil dantza ederrak; txistulari ospetsuak Errazuko Joxe, Arizkungo Antonio eta gure txistulari gazte Imanol ez ziran jotzen nekatu.\nBigarren egunian goiz eta arratsalde pillota jokaldi ederrak.\nGoizean ludean Narbarterrak emengoen aurka.\nAunitz aldiz berdindu, luzatu eta azkenian pranko neketan emengoak nagusitu eta irabazi.\nArratsaldean eskuz Narbartear bi emengoen aurka.\nNarbartearrak ezin ta obeki arituz batez ere atziñkoa emengoei errax ekendu zieten.\nIrugarren gunian artu ziran goizan luzez eta guantizko erriko gazteak eta zarrak.\nYokaldi ederrak egin zituzten naiz batzuek naiz besteak.\nArratsaldean txirringako ibillaldia irabazi zuen S. de Hurdoz'tar Xabierrek.\nArratsaldian mutil dantza, zar eta gazteak.\nYendeketa aundia bildu da aurtengo jaietan erri ontara.\nGaztealdi aundia eta tranbolin nagusiak Zarregi'ko Bartilo eta Soraburuki Bixente ingi egindu ziran beren aperetan.\nBeldurrez edo gobernukoek nai duten ura dela bide, euskal erriko zazpi egunkari baitu dituzte; zazpi oketarik iru, Iruña'n argitaltzen direnak Diario de Navarra, El Pensamiento Nabarro eta La Tradición Navarra.\nDiotenez: Constituzion delako lege gaia zuritu artio ixilik idukiaziko dituela Maura jaun ministroak.\nGeroztik; egunkarilariak beste lanpide bati lotu bearko dira; nork daki zenbat illabete bearko duten lege ori zuritzeko! Bizkitartean eman doiztela estatutoaren alde; baldin, orren alde egiten dena, zuzen guztien alde egiten da.\n- Iragan igandean, Iruña'tik Elizondora, gazteketa gaitza juan zen abertzaletasun jai andira.\nJai artako berri, nik baño obeki emango dute Baztan'go berri elzalek eta bakarrik aipatuko dut, emen, Iruña'n gertatu zena, Elizondotik itzuli ziranekin.\nAmarretan edo Plaza del Castillo delakoan gazte batzu asi omen ziren goraka eta beraka; gora errepublika eta bera estatuto eta bera clero.\nZenbaitzuek joka ere asi bide ziren eta batzokira bildu ziren eta batzokira bildu ziren oiuka eta beraka, baño etziren etxean sartu; unela egon omen ziren iru ordu laurden edo, Goardia zibillak etorri bitartean eta gero tiroak eta lasterkak; oiuak eta arrukaldiak.\nBizpairur orduz unela egon giñen Iruñen, mukizu zenbeitzuen oiu menean; azkenean gobernadore jaunaren aitzi oiu eta itzlari esaka.\nArrigarri da Iruña untan ez daitekela edo ezin dutela jakin, nor ta nor diren gazte oriek asaldatzen dituenak edo berez bere baldin ari badire, zergatik ezin ixilazi dituzten.\nUnela ibiliz; estatutoaren aldez lan egiteak jendeak minberatzen baditu, eldu den aldian, elizara sartzeak ere, gaizki artuko dute eta tiro.\nBaño, agintariak ¿noren alde daude? guk, esku zuzenik ezpadugu, argi esan dezatela: ibiltzeko, bideak jakin bear dire.\n- Gure zinegotzietan bada norbait, aurretaz eta oroitzen dena.\nAzken batzarrean batek galdetu zuen, Takonera baztarrean egin dedin aurrendoko pilota joku bat, aintzira edo piscina, bustialdiak artzeko eta zelai andi bat josteta leku gisaz.\n- Zenbeit egun beroen ondotik, euria as zuen astelenean eta ala gaude, egun aldi itz baten pean.\nUrbiln aldi artio, Jainkoak ala nai duelarik.


Nekazarien artean arazoak: Annika Ahler-en baserriko denda lehiari aurre egiten ari al da? – Potatoes News\nNekazarien arteko arazoak: Annika Ahlerren baserriko denda lehiari aurre egiten ari al da?\nMarketing kontzeptu arrakastatsuak aurkitzea zuzeneko merkatarien kezka etengabea da. Bezeroetara iristeko modu bat Annika Ahlers CeresAward finalistaren Bauernbox lineako baserri-denda da. Baina zure proiektuak laster izan dezake Westphalian-Lippian Nekazaritza Elkartearen lehiari.\n© Timo Jaworr Annika Ahlers-en Bauernbox lineako baserri-dendan, bezeroek eskualdean ekoiztutako 200 elikagai baino gehiagoren kaxak bildu ditzakete.\nEtxeko patata entsalada, alemaniar Angus behiarekin egindako txistorra eta arabiar dilista zopa: baserritarren kutxako bezeroek hori guztia eta askoz gehiago lortzen dute.\nMünsterreko Annika Ahlers nekazari trebatuak eskualdeko ekoizleentzako web baserriko denda diseinatu zuen eta orain kooperatiba batean elkartu du: Münsterländer Bauernbox eG. Bezeroek 500 ekoizletako 31 elementutik gorako kutxa indibidual bat izan dezakete. The Enpresariak bere eskualdeko ekoizleei salmenta adar berri bat eskaini nahi die. Baina orain 27 urteko gaztea, finalerdietara iritsi zena Ceres Saria 2020 bere kontzeptuarekin omen da begira bertako baserritarren elkartearen lehiaketa. agrarheute-k zurrumurruaz egia dena soilik erakusten du.\nAnnika, Westfälisch-Lippische Landwirtschaftsverband-ek (WLV) Bauernbox-en antzeko marketin-plataforma bat ezarri nahi duela entzun dugu. Ba al dakizu gehiago horri buruz\nMomentu honetan asko igartzen ari dira eta hainbat alderditatik galdetu didate. Hala ere, orain arte ez daukat informazio zehatzik, eta horregatik aktiboki bilatu nuen eztabaida bat WLVrekin.\nZoritxarrez, oraindik ez duzu arrakastarik izan bertan. Zer pentsatzen duzu?\nNiretzat guztia ez da pertsonala. Ez dut zertan lehen lerroan egon. Horren ordez, beti nahi izan dut salmenta kanal berri bat eraiki. Niretzat garrantzitsua da nekazaritzan sentsazioa sortzea eta baserriei balio erantsi gehiago ekartzea. WLVk arrakasta izango balu, beraz, zorionak eman nahi nituzke. Hala ere, ez dut uste hori ondo dagoenik. Ez da zertan industrian elkarren artean lehiatzen garenik.\nNola doaz orain baserritarren kutxarekin?\nLehenik eta behin, WLVrekin trukean sartzen saiatzen jarraituko dugu. Horrez gain, hainbat kolaboraziotan parte hartzen dugu Münsterländer Bauernbox eG-ren garapen gehiago lantzeko. Elikaduraz haratago eskualderako salmenta kontzeptu bat garatzea da hemen helburua. Adi egoten gara eta ikuspegia dugu. Baserritarrengandik zuzeneko banaketa kanal bat ezarri nahi dugu, elikadura-katean gardentasuna eta balio justua sortzea bermatuko duena.\nThe kooperatibaren ideia: kide gisa, nekazari orok kodeterminazio eskubide berdinak ditu. Kooperatibak helburu komun bat jarraitzen du: eskualdeko produktuen salmenta sustatzea, doako prezioekin eta bitartekaririk gabe. Nekazariei laguntza ematen die, esfortzu handiarekin soilik eskain ditzaketen zerbitzuak eskainiz: online denda, inbentarioa kudeatzeko sistema eta entrega sistema.\nSistemak honela funtzionatzen du: bazkide bakoitzak hiru zifrako ekarpen ekonomikoa egiten du kooperatiban sartzen denean. Batera, bazkideen akzioek sozietatearen ondarea osatzen dute. Partikularrak ere kooperatiban sartu daitezke ekarpen batekin. Bere ondaretik eta etengabeko negozio-eragiketetatik finantzatzen da. Bezero batek baserriko dendaren bidez produktu bat erosten badu, nekazariak fakturazioaren %80 jasotzen du. Gainerako %20a kooperatibara doa. Administraziorako eta biltegiratzeko, adibidez.\nAnnika Ahlersek, kooperatibaren sortzaile eta bultzatzaile nagusiak, kooperatiba sortzearen helburua zehaztu zuen. «Nekazariok eskualdeko aniztasuna mantentzeko eta sustatzeko irtenbide bat landu behar dugu. Sorreran izandako parte-hartze ugariak aldaketarako indarra erakusten du», dio 26 urteko gazteak.\nHorrela erreakzionatzen du WLVk baserri dendaren salaketen aurrean\nAgrarheutek galdetuta, Westfalia-Lippiko Nekazaritza Elkarteak ez du gaiari buruzko iritzirik eman nahi. Hans-Heinrich Berghorn prentsa bozeramaileak zera esan du: "Ekoizleen norabidean balio erantsi gehiago lortzea etengabeko gaia da". Eta hori lehendik dauden marketin plataformetatik independentea da.\nÄrger unter Landwirten: Bekommt Annika Ahlers Bauernbox Konkurrenz?\nTags: nekazariak dendamerkatuanpatata merkatuaweb denda\nCalbee eta Tokyo Banana-ren esperientziak Jaga Boulde Chips berriak "forjatu" ditu


Izarrak plazara, talentu lehiaketa, gazteak, musika, dantza\n"Irakurriz gozatu" egitasmoa\nOihenart aforismoen lehiaketa\nGazteok ere euskaraz\nEkolingua: gazteak euskarari buruz hizketan\nEuskara Erabili >\n5-17 urte bitarteko haur eta gazteen artean euskarazko sormen artistikoa sustatu eta ondo pasatzeko ekimena da.\nTaldean edo bakarka, euren abileziak jendaurrean erakusteko ekimena da: musika tresnak jotzea, kantatzea, dantzatzea, antzerkia egitea, txisteak kontatzea, bertsoak kantatzea, magia egitea, zirku ikuskizunak eskaintzea...\nIzarrak Plazara 2012. urtean sortu zen Intxaurrondoko Plazara Goaz euskara elkartearen ekimenez, auzoko Kultur Etxeak lagunduta (Donostia Kultura) eta beste erakunde batzuen babesarekin. Aurten, berriz, Bagera Donostiako Euskaltzaleen Elkarteak, Donostia Kulturak, Donostiako Udaleko Euskara Zerbitzuak eta Donostiako Udaleko Gazteria Sailak hartu dute haien gain ekimena, eta emanaldi nagusiak Olatu Talka jaialdiaren baitan egingo dira.\nPrograma bi kategoriatan banatzen da, adinaren arabera: 5-11 urte bitartekoak eta 12-17 urte bitartekoak. Partaideek taldeka edo bakarka aurkezteko aukera dute eta ikuskizun originala edo moldatua izan daiteke. Ikuskizunak gehienez 5 minutukoak izaten dira eta euskaraz izan behar dute. Abilezia erakusteko musika lagungarri gisa erabiliz gero, esaterako, dantza egiteko, musika lagungarri hori edozein hizkuntzatan izan daiteke, baina euskaraz izatea hobesten da.\n2019ko izen-ematea zabalik!\n5-11 urte bitartekoak: Izen-ematea: Donostiako haurtxokoetan (asteartetik larunbatera arratsaldez)\n12-17 urte bitartekoak:Izen-ematea: www.olatutalka.eus (Inprimakia betez)\nIzen-emate epea: otsailak 22- martxoak 22\nDonostiako Euskaltzaleen Bagera Elkarteak, Donostiako Udaleko Euskara Zerbitzuak eta Gazteria Sailak, eta Donostia Kulturak elkarlanean antolatu dute Izarrak Plazara lehiaketa eta emanaldi nagusia Olatu Talka jaialdiaren baitan egingo da. Lehiaketaren helburu nagusia gazteak elkarrekin euskaraz ongi pasatzea da, eta sormen artistikoa sustatzea.: musika jotzea, kantatzea, abestea, magia egitea, zirku ikuskizunak eskaintzea eta abar.\nHelburu horiek betetzeko asmoz abilezia lehiaketa antolatu da, 18 urte bitarteko gazteentzat. Bi kategoria egongo dira: 5-11 urte eta 12-17 urte bitartekoak. Parte hartzea doan da, bakarka zein taldeka aritzeko aukera dago, neska-mutilez osatutako taldea hobetsiz.\nSaioak 5 minutu ingurukoak izango dira eta euskaraz izan beharko dute. Abilezia erakusteko musika lagungarri gisa erabiliz gero, esaterako, dantza egiteko, musika lagungarri horrek hizkuntzarik badu, euskaraz izan beharko du.\n12-17 urte bitartekoak\nIzena ematen dutenek casting bat egin beharko dute apirilaren 5ean (edo 6an, parte-hartzaile kopuruaren arabera) Etxarrienen, eta horietatik, emanaldi nagusirako 6 bakarlari edo talde aukeratuko dira. Emanaldia Olatu Talka jaialdiaren baitan egingo dute, ekainaren 2an. Castingean aukeratutakoek aditu talde baten laguntzaz euren ikuskizunak hobetu ahal izango dituzte, tailer batzuen bidez. Adituak ondorengoak dira: Ainhoa Aierbe (Aktorea eta kantaria), Jabi Rodil musikaria eta Edu Murumendiaraz (dantzaria).\n5-11 urte bitartekoak\nIzena ematen dutenek Haur Txokoan entseguak egiteko aukera izango dute antolatzaileek ezartzen dizkieten egun eta orduetan.\nIzena eman eta entseguetara joandako guztiek ekainaren 1ean Larratxo Kultur Etxean egingo den emanaldian parte hartuko dute.\nPartaide guztiek gurasoen edo tutoreen baimen sinatua eraman beharko dute castingaren egunean edo entseguen egunetan (12-17 urtekoentzat baimen inprimakia Olatu Talkaren webgunean dago eta 5-11 urtekoentzat Haurtxokoetan).\nInformazio gehiago: www.olatutalka.eus webgunean eta Bagera Elkartean bagera@bagera.eus helbidean edo 943 005 074 telefono zenbakira deituz.


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Testu-ereduak C1 Idazmena: Erabakitze eskubidearen ariketa praktikoak hizpide\nEkintza komunikatiboa: Herri-aldizkari batean, informatzeko asmoz, gai ezagun bati buruzko albistea ematea.\nAzpeitiko Gure Esku Dago urtean zehar antolatzen ari den ekimenei jarraipena emanez, atzo, otsailak 25, hitzaldi interesgarria entzuteko aukera izan genuen San Agustin kultur gunean. Manu Gomez eta Joseba Martin aritu ziren hizketan, 'Erabakitze eskubidearen ariketa praktikoak: Etxarri Aranatz eta Arrankudiagako kontsultak' izenburupean.\n"Nahi duzu euskal estatu burujabe bateko herritar izan?" galderari bozka bidez erantzuteko aukera izan zuten Arrankudiagako herritarrek, horretarako antolatutako herri-kontsultan. Herri-galdeketa deitzearen ideia "modu naturalean" sortu zela azaldu zigun Joseba Martin Ados plataformako kideak. Hamar urtez EAJ ordezkatuz Arrankudiaga-Zolloko alkate izandako Jose Aspiazuren laguna da Martin, eta elkarrekin Kataluniako zein Eskoziako autodeterminazio prozesuez hitz egiten ari ziren batean bururatu zitzaien kontsultaren ideia.\nHerri-kontsulta antolatzea lan handia izan arren, hasieratik ilusio berezia sortu zuela herrian esan zigun Martinek, eta jendearen inplikazioari esker prozesua ondo baino hobeto eraman ahal izan zutela aurrera. Amaitzeko, argazkibilduma polita eskaini zigun Martinek, herritarren partaidetzaren eta ilusioaren erakusgarri.\nEtxarri-Aranatzen kasuan, prozesua luzeagoa izan zen, Manu Gomezen esanetan. Era berean, herri-galdeketak ikusmin handia sortu zuen Euskal Herriko zein nazioarteko medioetan. Kasu honetan, honako galdera egin zuten: "Nahi duzu Euskal Herri independente bateko herritarra izan?". Eta, honakoa izan zen emaitza: Etxarri-Aranatzen %94 agertu ziren independentziaren alde, %42ko parte-hartzearekin.\nZalantzarik gabe, bi esperientzia horiek adibide demokratiko ezin hobeak ditugu, Azpeitian ere, egunen batean, herritarrei hitza eman ahal izateko. Edo zuzenagoak izanda, herritarrok dagokigun hitza hartu ahal izateko!\nUztarria.eus/Azpeitiko ataye (2015-02-26)\nBegoña Rodriguez Azkorra - al., 6 ots 2017, 10:25\nC1 mailakoa da? Ala C2koa?\nHasier Agirre Aranburu - ar., 7 ots 2017, 9:07\nKaixo, Begoña. Nire ustez, argi eta garbi, C1ekoa. Jo curriculumera, eta irakurri idazmeneko ekintzetan seigarrena.\nIdazmenean, oro har, testu argi eta zehatzak idazteko gai izan behar du erabiltzaileak; baita bere ikuspuntua luze eta zabal adierazteko ere. Erabilera-esparrua ere, komunikabideetakoa, ezaguna zaio.\nEz dut uste arlo edo espezialitate jakin batean gaituta egon behr denik artikulu hori idazteko.\nZerbaitetarako balioko zizulakoan, segi ondo!


Aurten ere, oparitu eta gozatu euskaraz! - Ekintza Ikastola\nAurten ere eskuragarri dugu Euskarazko Produktuen Katalogoa. Egungo egoera dela-eta, aurten ez da katalogoa paperean banatuko, baina online kontsultatu ahalko dira aurtengo nobedade guztiak katalogoa.eus helbidean.\nAdin tartearen arabera sailkatuta\nEuskarazko Produktuen Katalogoan bildutako materiala adinaren arabera sailkatuta dago. Honako lotura hauetan kontsultatu ditzakezue adin tarte bakoitzerako proposatzen diren produktuak:\nBeraz, aurten ere, oparitu eta gozatu euskaraz!!


Ahoa Bete Hotsen izena emateko epea, amaitzear — Mintzola ahozko lantegia\nAhoa Bete Hotsen izena emateko epea, amaitzear\nEkainaren 22an bukatuko da "Emozioak eta umorea ahozkotasunean" jardunaldietan matrikulatzeko aukera.\nHilabete hasieran zabaldu zen Ahoa Bete Hots jardunaldietan matrikulatzeko epea, eta datorren astelehenean, ekainaren 22an, amaituko da. Matrikulazioan deskontua dute Antzerkizale, Kantuzale, Ipuin Kontalari edo Bertsozale Elkarteetako bazkideek zein ikasle, langabetu eta erretiratuek, eta baita Aiztondo mankomunitateko biztanleek ere.\nAhoa Bete Hots jardunaldiak burutzen diren seigarren aldia da. Bost urteetan egindako ibilbidean matrikula kopuruak gorantz egin du eta parte-hartzaileen balorazioek aurrera begira ere antolatzen jarraitzeko gogoa eta ilusioa piztu dituzte. Ahozko kultur sorkuntzan ari diren diziplinatako adituek hartzen dute parte, gai eta kezkak partekatzeko topagune gisa.\nUztailaren 1etik 3ra izango dira jardunaldiak aurten. Emozioak eta umorea izango dituzte ardatz eta denetariko adituak gonbidatu dira: Amaia Vazquez psikologoa, Asisko Urmeneta marrazkilaria eta Ander Lipus antzezlea, besteak beste.\nIrakasleentzat, jendaurrean aritu ohi direnentzat, begiraleentzat eta azken finean ahozko generoarekin gozatzen duen edonorentzat aproposak dira jardunaldiak. Ez galdu aukera, eta eman zure izena astelehena baino lehen!\nIkus informazio gehiago hemen


Familia ugariak | Hegoaldeko Txokoa\nIraultza soziala →\nPosted on apirila 8, 2019\tby hegoaldeuskaltegia\nSei, zazpi, zortzi, bederatzi, hamar, hamaika edo hamabi neba-arrebako familiak izatea ez zen hain arraroa lehen. Guztiak baserrian bizi ziren; helduenek gazteenak zaintzen zituzten; batzuk moja edo apaiz joaten ziren, etxean elikatzeko aho bat gutxiago izateko; eta soroan edo animaliekin lan egin behar zenean, bazegoen nahikoa esku laguntzeko\nGaur egun, ia pentsaezina da hainbeste seme-alabako familiak irudikatzea; izan ere, familia handi horien kopurua asko txikitu da eta joera horri eusten dio.\nZergatik uste duzu murriztu dela hainbeste seme-alaba kopurua? Horrek zer eragin izan dezakeela uste duzu? Zein dira, gaur egun, familia ugaria izatearen alde onak eta txarrak?\n18 erantzun Familia ugariak -ri\n11:46 am apirila 11, 2019\nGizarteak bizimodua aldatu du; beraz, familia erazteko modua ere bai.\nAspaldi, gurasoek makina bat seme-alaba zeuzkaten, baina, oro har, seme-guztiei ez zizkieten aukera berberak ematen. Adibidez, hamabi seme-alaba zeuden familia ugari batean: hasteko, zaharrenak hazi ahala, gazteenak zaindu behar izaten zituzten, guraso bihurtzen ziren. Bestalde, bitartekoak bizirik ateratzen ziren eta bukatzeko, ikasi ahal izaten gazteenak ziren.\nDudarik gabe, hainbeste etxe berberan izatean, bai edo bai, bizitzarako balio garrantzitsuak ikasten zituzten, bakoitzak nahi zuen bezala bere bizitzan erabili arren.\nGaur egun, nik uste, familia ugari eraztea pentsaezina edo zaila dela, gure seme-alaba guztiei aukera berberak eman nahi baitizkiegu eta nahiz ekonomikoki nahiz kontzilizioa bi arrazoi garrantzitsuak direla.\n12:48 pm apirila 11, 2019\nDenborak aldatu dira. Behinola, familiak nekazaritzan eta abeltraitzan aritzen ziren, trukera, eta seme-alabak izateko orduan aurrerapen gutxiago zeuden. Ez zegoen arretarik.\nGarai honetan, dena aldatu du eta krisi ekonomikoarekin, bikoteek seme-alabak izatearen beldurra dute. Haientzat, bi seme-alaba baino gehiago izatea pentzaezina da.\nGaur egun, haur baten mantenua oso garestia da, eta egonkortasun ekonomikoa izan ezean, seme bat haztea oso zaila da.\nBestalde,familia ugariek garraioan edo ikasteko beketan deskontuak dituzte. Baina nire iritziz, ez da nahikoa.\n7:02 pm apirila 11, 2019\nLehenik eta behin, esango dizuet; gizartea asko aldatu dela. Horregatik, hainbeste seme-alaba kopurua murriztu dela, uste dut. Horrez gain, lehen, aita, ama eta seme-alabek osatutako familiak ziren gehienak, alegia, familia tradizionalak ziren. Eta orain, berriz, familia tradizionalaren eredua dezente aldatu da. Adibidez, seme-alabarik gabeko familiak, guraso bakarrekoak…\nGaur egun, zaila da familia ugari eraztea. Nire ustez, seme-alabak mantentzea oso garestia da. Izan ere, gero eta beranduago amaitzen dituzte ikasketak edo beranduago hasten dira lanean. Familia ugaria zarenean, beherapenak dituzu, baina hori, ez da nahikoa. Amaitzeko, kontziliazioari dagokionez, erraztasunak gehiago beharko lizkigukete.\n7:54 pm apirila 11, 2019\nGaur egun gizartea asko aldatu da eta ezinezkoa da lehen adina seme-alaba edukitzea. Aspaldiko ohitura zen emakumea etxean umeekin geratzen zen eta gizona lan egitera joaten zen. Baina orain berriz, biek kanpoan lan egiten dute eta lagutza gehiago beharrezkoak izango lirateke lana eta familia bateragarri egiteko.\nSeme bat duzunean, oso gogorra da bera aitona-amonen etxean edo haurtzaindegian uztea lan egitera joan behar duzulako. Nire ustez, pixkanaka aurreratzen ari da, baina oraingoz, argi dago ez dela nahikoa gero eta ume gutxiago jaiotzen direlako eta gure gizartea gero eta zaharragoa delako.\n9:52 pm apirila 11, 2019\nLehen normala zen seme-alaba asko edukitzea. Ez zuten antikontzeptiborik ipintzen eta etortzen ziren seme-albak zuezkaten. Herrietan etxe handiagoetan bizi ziren eta hobeto antolatzen ziren. Helduenek gazteenak zaintzen dituzten, lehenago etxetik ateratzen ziren lana bilatzera edo etxean laguntzen zieten animaliekin edo soroan.\nOrain niri hain seme-alaba edukitzea oso zaila iruditzen zait. Alde batetik, etxeak txikiagoak dira, seme-alaben ikastaroa, arropa, janaraia ordaindu behar dira, eta gizarte oso kontsumistan bizi gara. Gainera, gero eta beranduago amaiatzen dituzte ikasketak, beraz, beranduago hasten dira lanean eta bizitza independientea egitea ere beranduago lortzen dute.\nBestetik, orain normalean bi gurasoek lan egiten dute eta seme-albekin kontziliazioa zailagoa da: ikastola, eskolaz kanpoko ekintzak, etxekolanak,.. Bikoteek seme-alaba dauzkate geroago, beraz seme- alabak izateko denbora-tartea txikiagoa da.\nNire ustez seme-alaba miresgarriak dira baina zaintzen lan gogorra da. Horregatik nik uste dut kasu honetan gutxiago gehiago dela, eta nire muga bi seme-alabak dira.\n10:08 pm apirila 11, 2019\nUrtez urte gizartea etengabe aldatzen da. Zalantzarik gabe, denbora pasa ahala, ohiturak, zaletasunak eta bizitzan dauzkagun helbururuak ere aldatzen direla. Beraz, gaur egungo gizartean ez da lehentasunezkoa familia bat sortzea, helburu profesionak lortzea baizik. Horregatik, iruditzen zait guraso izateko adina gero eta gehiago atzeratzen dela.\nBestalde, seme-alabak edukiko badituzte, gurasoek nahiko dirua irabazi behar dute; eta ondorioz, ondo mantentzeko, lehen baino garestiagoa da eta.\n10:20 pm apirila 11, 2019\nUste dut gero eta seme-alaba gutxiago daukagula arrazoi askorengatik. Nire ustez garrantzitsuena balioak aldaketa da. Aspaldi hartan, seme-alabak edukitzea eta familia bat egitea lehentasuna zen, baina orain gazteek nahiago dute bidaiatzea eta bere independentzia gozatzea.\nGaur egun, familia ugaria da hiru seme-alaba edukitzea. Nire iritziz, zenbaki egokia izan daiteke.\nAlde batetik, alde onak dira; umeek partekatzen ikasten dute eta beti norbaitekin jolastu ahal dute, inoiz ez direlako bakarrik egoten.\nBeste aldetik, alde txarrak dira; gastuak handiagoak dira eta batez ere bainugela. Ez dakit zergatik, baina beti bainugelara joatea nahi da aldi berean\n10:43 pm apirila 11, 2019\nEgia da familia ereduak asko aldatu dutela eta orain lehen baino seme-alaba gutxiago dauzkagula, baina gure ohiturak ere aldatu ditugu. Lehen, emakumeek ez zuten etxetik kanpo lan egiten edo ez zieten lan egiten uzten. Beren lana “bakarra” zen 10 edo 12 seme-alaba zaintzea eta etxeko lanak egitea, hori mauka! Orain, berriz, oso normala da biek kanpoan lan egiten dutela eta ez daude neurri nahikoak familia kontziliazioa lortzeko.\nGainera, pertsonek gero eta beranduago independizatzen dugu, ikasketagatik, diruagatik edo beste gauza batzuekin gozatzen ditugulako, seme-alabak eduki baino lehen.\nUste dut familia ugaria izateak alde onak eta txarrak dauzka, noski, baina familia mota guztiek bezala. Nola portatzen dira umeak ez dauka zerikusirik neba-arreben kopuruarekin, haurrak gurasoek hazten dituztelako eta haiek irakasten dizkietelako balio etikoak.\nAmaitzeko, familia bakoitza berezia da eta zoriontsua izan daiteke bere egitura edonolakoa dela ere.\n10:44 pm apirila 11, 2019\nDenbora pasatu ahala, sahietsezina da gizarteko ohiturak aldatzea. Beraz, familiaren ereduez hitz egiten badugu, aldaketa hauek asko nabaritzen dira.\nGaur egun, bikotekide gehienentzat pentsaezina da familia ugaria sortzea eta bat edo bi seme-alaba edukitzea ohikoa da. Horrez gain, jendearen pentsamenduko aldaketak ere indar handia dauka murrizketa hau eragiteko; hau da, bai emakumeei, bai gizonei ikasketak bukatzea edo lana aurkitzea komenigarriagoa iruditzen zaie seme-alabak beranduegi edukitzea baino. Hortaz, ez daukate behar besteko denbora seme-alaba asko zaintzeko.\nBestalde, familia ugaria mantentzea oso garestia da eta deskontuak badauzkate ere, oro har; oraindik hobekuntza asko faltatzen dira gizartea seme-alabak edukitzera bultzatzeko.\n10:48 pm apirila 11, 2019\nNire familia ugaria da.Izan ere,nire gurasoek zortzi seme-alabak zeuzkaten .Hiru seme eta\nalaba,hain zuzen ere.\nLehen,zortzi neba-arrebetako familiak izatea ez zen hain arraroa.\nAlde batetik,onen artean nire haurtzaroa, gaztaroa zoriontsua izan zen.Nahiz eta gauzak ez\neduki beti oso pozik nengoen.\nBestetik, alde txarren artean , txikitatik etxean lagundu behar izan dut.\nLehen, aita,ama eta seme-alabak osatutako familiak ziren gehienak, alegia, familia tradicionalak\nziren.Orain, berriz,familia tradizionalaren eredua dezente aldatu du; esaterako, emakumeek,\nberaiek bakarrik,umeak izatea dituzte …\nGaur egun,uste dut,familia ugaria eratzea oso zaila dela.Gainera,gazteek gero eta beranduago\nikasten dute eta beranduago hasten dira lanean.\nBukatzeko,aipatu nahi dut ,gero eta gehiago seme edo alaba bakarra izateko joera dagoela.\n10:52 pm apirila 11, 2019\nGaur egun, bikotekide gehienentzat pentsaezina da familia ugaria sortzea eta bat edo bi seme-alaba edukitzea ohikoa da. Horrez gain, jendearen pentsamenduko aldaketak ere indar handia dauka murrizketa hau eragiteko; hau da, bai emakumeei, bai gizonei ikasketak bukatzea edo lana aurkitzea komenigarriagoa iruditzen zaie seme-alabak azkarregi edukitzea baino. Hortaz, ez daukate behar besteko denbora seme-alaba asko zaintzeko.\nBestalde, familia ugaria mantentzea oso garestia da eta deskontuak badauzkate ere, oraindik hobekuntza asko faltatzen dira gizartea seme-alabak edukitzera bultzatzeko.\n11:14 pm apirila 11, 2019\nNire familia ugaria da.Izan ere,nire gurasoek zortzi seme-alabak zeukaten.Hiru seme eta bost alaba,Hain zuzen ere.\nAlde batetik,onen artean,nire haurtzaroa,gaztaroa zoriontsua izan zen.Nahiz eta gauzak ez eduki beti oso pozik nengoen.\nBestetik,alde txarren artean, txikitatik etxean lagundu behar izan dut.\nLehen,aita,ama eta seme-alabak osatutako familiak ziren gehienak,alegia,familia tradizionalaren eredua dezente aldatu du; esaterako, emakumeek,beraiek bakarrik,umeak izatea dituzte …\nGaur egun,uste dut,familia ugaria eratzea oso zaila dela.Gainera,gazteek gero eta beranduago ikasten dute eta beranduago hasten dira lanean.\nBukatzeko, apaitu nahi dut, gero eta gehiago seme edo alaba bakarra izateko joera dagoela.\n12:51 am apirila 12, 2019\nNire ustez familia ugaria izatea polita eta dibertigarria da.\nAlde batetik, asko ikasi nuen bizitzari buruz, zerbait hondatzen nuenean erruduna beti txikiena zen (kar, kar). Gainera beti norekin jolastu izaten nuen nahiz eta batzuetan nire ahizpek nahi ez , haien panpinei ilea mozten nienelako eta abar.\nBestetik, arroparen bat jaraunsten nuen hori ez zitzaidan batez ere gustatzen eta estola partikularrak behar izan nituen nire ahizpa zaharrenak eman zitzaidan.\nBukatzeko, rolei buruz esaten denarekin ados nago\n8:22 am apirila 12, 2019\nNire ustez, murriztu da hainbeste seme-alabak kopurua, alde batetik gero eta independiente gehiagoak nahi izan garelako, eta horren ondorioz ahalik eta denbora gehiena lan egiteari eskaintzen diogulako independiente izateko. Beste alde batetik, bakarrik bikote bat gehienez edukitzea gizartea bultzatzen gaitulako, osterantzean bitxiak dirudigu.\nZein dira, gaur egun, familia ugaria izatearen alde onak eta txarrak? Nik esango nuke, alde onak dituela, hala nola, zenbaitzuek seme-alabak daudenean afektibo-arloan emozioak areagotu egiten da, eta zergatik ez, etxea alaiagoa da. Alde txarrerik dagokionez esango dut, presupuestoa handiagoa izango da, etxe handiago bat beharko da, auto handi bat beharko da…azken finean, diru!!\n9:22 am apirila 12, 2019\nLehenago seme-alabarik ez izatea pentsatzen ezunezkoa zen,batez ere,seme-alabek gurasoei laguntzen zietelako baserriaren lanetan.\nGaur egun desberdina da.Alde batetik,uste dut bere bizitza seme-alaberik gabe bizi izatea erabakitzen duen jende aski dagoela.\nBeste aldetik,familia ugariak eratu nahi dituen jendea dago..\nBere nahia eta bere ilusioa da familiaren artea maitasuna indartzen duen proiektu bat zoragarria da baina oso garestia da.\n1:11 pm apirila 12, 2019\nNire ustez, gaur egun,seme-alaba asko edukitzea erantzukizun bat oso handia da.\nAlde batetik,gurasoek denbora asko behar dute zaintzeko.Ostera,gauza asko egin nahi dutenez gero,ezin dituzte ondo zaintzen.\nBeste aldetik,gurasoek umeek gero eta urte gehiagoarekin dituzte.Orduan,ezinezkoa da asko edukitzea.\nEsanak esan,nahiz eta ekonomia asko igo eta dedikazio denbora gehiago behar,ume asko daukaten familiek esaten dute umeentzak oso ona dela hazkunde personala on bat daukatelako eta etxean haurtzaroak denborago irauntzen duelako\n1:14 pm apirila 12, 2019\nGaur egun gizartea asko aldatu da, eta egia da gero eta seme-alabak gutxiago dauzkagun. Orain, emakumeak lan egiten ditu eta okupazio gehiago ditu. Horregatik lan-bizitza eta bizitza personala bateratzea zailagoa da. Familia ugaria izateko onena da onerako eta txarrerako inoiz ez zaudela bakarrik, eta txarrena da gastu asko dituzula, nahiz eta laguntzak izan.\n3:38 pm apirila 12, 2019\nOrain dela berrogeita hamar urte familia ugari izatea normala zxen. Azken urteetan jaiotze-tasa asko gutxitu da.Orain familia ugari eskasak dira eta hiru seme-alabarekin familia ugari da. Adituak kezkatuta pixka bat daude. Ez dutenez ume asko ezin da giza erreleboa eduki. Gobernuek laguntza batzuk aztertu egin dute eta jaiotze bultzatu nahi dute. Agian, egun, giza osoa interesatuta dago jaiotze bultzatzeko.\nEman erantzun bat Zirimiri-ri Utzi erantzuna


Etorkizun oparoko materialak bioelektronikarako - UPV/EHU\nEtorkizun oparoko materialak bioelektronikarako\nUPV/EHUko ikerketa batek proposatu du polimeroak eta polisakaridoak konbinatzea, giza ehunetan hobeto txertatuko diren materialak sortzeko\nLehenengo argitaratze data: 2018/08/31\nUPV/EHUko ikertzaile Isabel del Agua Lópezek eroankortasun ioniko eta elektronikoko material polimeriko berriak sintetizatu ditu, bioelektronikan erabiltzeko, eta etorkizun oparoko emaitzak lortu dituzte ehun-ingeniaritzaren eremuan.\n“Bioelektronikaren arloan behar handia dago propietate mekaniko bigunak eta eroankortasun ioniko eta elektronikoa dituzten eta ehun biologikoekiko bateragarriak diren materialen belaunaldi berri bat lortzeko”, adierazi du Isabel del Agua López ikerketaren egileak. Gaur egungo aplikazio bioelektronikoetan gehien erabiltzen den polimero eroalea PEDOTa da (poli 3,4-etilendioxitiofenoa), eta PSSarekin (poli(3,4-etilendioxitiofeno)-poli(estireno sulfonato)arekin) dopatu ohi da, eroankortasun elektroniko eta ioniko, biobateragarritasun eta egonkortasun handiak baititu, besteak beste. Gaur egun, “PEDOTa PSSarekin dopatuta merkaturatzen da, baina horrek badu eragozpen bat: horrela ez da biofuntzionala. Hori dela eta, haren biobateragarritasuna hobetzeko, PEDOT-material berriak ekoiztea izan du ardatz ikerketak; PSSa erabili beharrean, hainbat polisakaridorekin egonkortu dugu PEDOTa, hala nola xantana gomarekin eta guar gomarekin, materiala hobeto txerta dadin gure ehunetan”, azaldu du del Agua Lópezek.\nLehen aldiz ikerlan honetan egin diren PEDOT:polisakarido konbinazioetatik abiatuz, bi material berri sortu dira. Batetik, PEDOTaren gel ionikoak: parerik ez duten gelak dira, orain arte ez baita sekula ekoitzi PEDOTa duen gel ionikorik. “Material horrek propietate paregabeak ditu, osatzen duten materialen konbinazioaren ondorioz: eroankortasun elektronikoa du, PEDOTaren eraginez; eroankortasun ionikoa, likido ionikoagatik; eta elastikotasuna, guar goma polisakaridoagatik”, dio UPV/EHUko ikertzaileak. Oro har, “material honek gainditu egiten ditu dagoeneko existitzen diren PEDOT-hidrogelak; izan ere, berri hauek ez dira lehortzen, egonkorragoak dira eta ez dituzte galtzen ez beren propietate mekanikoak ez eroankortasuna”, dio. Gaur egun, haien propietateak eta bioelektronikan dituzten aplikazioak ikertzen ari dira, besteak beste, elektrofisiologiarako larruazaleko elektrodo gisa duten erabilera. Larruazalaren gainean jarrita, material horiek gure gorputzeko jarduera elektrikoa transmititzen dute elektrodoetara, erregistratzeko. Hala, adibidez, gure bihotzaren jarduera (elektrokardiografia) edo gure giharren jarduera (elektromiografia) erregistratzea lortzen da.\nBestalde, “PEDOT:polisakarido konbinaziotik abiatuta ekoitzi dugun bigarren materiala —dio del Agua Lópezek— scaffold izeneko hiru dimentsioko egitura porotsuak dira, zelulak hiru dimentsiotan hazteko eta ehunak sortzeko euskarriak”. Polisakarido-edukiari eta elkarrekin konektatuta dauden poroei esker, zelulek afinitate handia dute aldamio haiekiko. “Frogatu dugu material horien porositatea eta propietate mekanikoak oso erraz eralda daitezkeela, eman nahi zaien erabileraren arabera. PEDOTaren eta polisakaridoaren edukia aldatuz, poroek diametro handiagoa edo txikiagoa izan dezakete, eta aldamioa, oro har, bigunagoa edo gogorragoa”, azaldu du. “PEDOTean oinarritutako scaffolden helburua da zelulen hazkundea laguntzea eta kontrolatzea”, erantsi du Isabel del Aguak.\nLortutako emaitzek diotenez, “material polimeriko hauen propietate paregabeei esker, aplikazio berriak zabaldu daitezke bioelektronikaren arloan; izan ere, gailu elektronikoak gure gorputzarekin txertatzea lortzen dute material horiek, baita egungo aplikazioak hobetzea ere”, nabarmendu du ikertzaileak.\nIkerketa hau Isabel del Agua Lópezen (Valladolid, 1988) doktore-tesian egin da. Tesiaren izenburua Conducting polymer materials for bioelectronics applications da, eta David Mecerreyes Polymateko zuzendariordearen eta Polymateko Ana Sanchez-Sanchezen gidaritzapean egin du. Doktore-tesia EMSEko Bioelektronika sailarekin (Frantzia) lankidetzan egin da.\nBioelektronikaren arloan behar handia dago elektronika eta biologia uztartuko dituzten material berriak lortzeko (Klas Tybrandt, Chem. Rev. 116, 21, 13009-13041).\nInprimatu Etorkizun oparoko materialak bioelektronikarako


Zineaz dakizun guztia, erantzun ezazu - Nafarroako Filmoteka\nPosta elektronikoa erabili erantzuteko. Bidali zure erantzuna hurrengo helbidera: filmoteca@navarra.es\nLehiaketa hau eta erregulatzen duten oinarrien arduraduna NICDO S.L. (aurrerantzean Filmoteka) da, C.I.F B 31931959arekin eta giza etxea Baluarte enparantza z/g, 31002 Iruñea (Nafarroa). Promozioak irauten duen bitartean, adin nagusiko edozein erabiltzaile elkartu ahalko da eskaintza honetara.\nZinearen historian oinarritua, egunerokotasunean sortzen diren galderak erantzun beharko dira antolatuko dugun joko honetan.\nAdin nagusiko eta heldutasunez jokatzeko ahalmena erakutsi duten erabiltzaileei zuzendua dago. Horretaz gain, haien parte hartzea egokiro bidalia izan beharko dute.\nLehiakide bakoitzak behin bakarrik erantzun dezake. Erantzuna emateko denbora hurrengo eguneko 11:00etan amaituko da.\nIrabazleen izenak, zozketa egiten denean eta, erantzuna emateko epea amaitzen denean, argitaratuko dira.\nParte hartzaileen datuak ez dira datu baseetan agertuko eta ezabatuak izanen dira lehiaketa amaitzen denean.\nLehiakide batek ez baditu eskatutako oinarriak errespetatzen eta hori frogatzen bada, kaleratua izanen da. Halaber, bidalitako informazioa ez bada benetakoa, lehiakide horren parte hartzeak ez luke kontatuko. Kasu hauetan, lehiakideak zuzenean baztertuko dira, sariak irabazteko aukerak guztiak galduz.\nEz gara atzerapenez arduratuko, ezta lehiaketan edo bitartekariengan eragin dezaketen egoera negatiboez, sortuz gero.\nLehiaketa hau eta erregulatzen duten oinarrien arduraduna NICDO S.L. (aurrerantzean Filmoteka) da, C.I.F B 31931959arekin eta giza etxea Baluarte enparantza z/g, 31002 Iruñea (Nafarroa). NICDO S.L.-k oso serioski hartzen du pribatutasun eta datu pertsonalen babespena. Hori dela eta, zure informazio pertsonala ziurtasun osoz babestuko da. Lehiaketan parte hartzeko eskainitako datu pertsonalak lehiaketan parte hartu ahal izateko eta irabazle suertatuz gero, honen berri emateko balioko dute soilik.\nFilmotekak, oinarriak aldatzeko edo areagotzeko eskubidea izanen du, betiere lehiakideen eskubideak kalterik suertatu gabe.\nLEGEGINTZA APLIKAGARRIA ETA JURISDIKZIO\nEgiazko oinarri hauek legearekin adostuak egonen dira, edozein arazo sortuz gero, baliogarriak izanen dira konponbide bat aurkitzeko. Baita ere, baliotasun, interpretazio edo oinarrien betetzean sor daitezkeen erreklamazioak konpontzeko balioko du Iruñea hiriko Epaimahai Tribunaletan.\nItxialdi behartu honetan, zine zaleen aisialdian baliagarria izan daiteken Nafarroako filmotekak antolatutako lehiaketa dugu eskuartean.\nGaurtik aurrera, webgune honetan galdera bat eskegiko dugu. Galdera hau, azkenaldiko 9 urteetan Nafarroako filmotekan ikusi den pelikula baten inguruan izanen da. Hauxe da lehenengo pista.\nGalderen asmatzaileen artean, egunero, Filmotekak, argitaratu edo baterako-argitalpen 2 zine liburu, zozketatuko ditu, (F. Fellini, Agnès Varda, K. Kieslowski, Screwball Comedy, Ana Díez, Helena Taberna, Camino Garrigó, eta abarri. eskainiak), astean behin, “Nafarroako zineak 1940-1990”ren 2 ale eta , egunero, Filmotekak, sesioak berriz hasten dituenerako, 2 sarrera zozketatuko ditu.\nErantzuna emateko epea hurrengo eguneko 11:00ak arte izanen da.\nLehiaketa irekia egonen da, momentu honetatik, 2020ko apirilaren 30a arte.\nGaldera esteka honetan eginen da.\nParte hartzeko, bidali ezazu mezu bat erantzunarekin filmoteca@navarra.es helbidera. Gaian Zine Lehiaketa jar ezazu. Irabazleak, email honi erantzunez jakinaraziko dituzte. Legearen datuen babespena betetzeko, emailean izen eta abizenak jartzeaz gain, izengoiti bat ere jarri beharko da. Azken izen hau izanen da, publikoki agertuko dena irabazlearen kasuan. Parte-hartze bakarra onartuko da helbide elektroniko bakoitzeko.\nSariak Nafarroako Filmotekan jasoko dira, irekitzen dutenean. Irabazleei aldez aurretik abisatuko zaie.\nApirilaren 16a, osteguna, Erantzuna emateko epe amaiera: apirilaren 17ko goizeko 11:00ak.\nApirilaren 17a, ostirala\nApirilaren 19a, igandea\nApirilaren 25a, larunbata\nApirilaren 26a, igandea\nApirilaren 27a, astelehena\nApirilaren 28a, asteartea\nApirilaren 30a, osteguna\nPregunta 14. Miércoles 29 de abril


«Demokrazia eta erabakitzeko eskubidea epaitzen dituztela» salatu dute euskal eragileek | Mundua | Naiz\n«Auzipetuei elkartasuna eta babesa agertzera etorri gara. Epaiketa politikoa da gaurkoa, demokrazia eta erabakitzeko eskubidea epaitzen dituzte gaur», adierazi du EH Bilduko Maddalen Iriartek. Era berean, EAJko Aitor Estebanek «eskarmentu eta mendeku gogoak» ikusten dituela nabarmendu du. Gure Esku Dagok eta Independentistak sareak ere elkartasuna adierazi nahi izan diete auzipetuei.\nEuskal eragile ugari gerturatu dira Madrilera auziperatuei elkartasuna adieraztera. (@ehbildu)\nEH Bilduk ordezkaritza zabala dauka gaur espainiar Auzitegi Goreneko atarian. Bertan, Marian Beitilarrangoitia diputatuak agintari independentista katalanen aurkako epaiketa gaitzetsi du: «Europak eta munduak espainair Estatuan dagoen demokrazia falta ikusteko balioko du epaiketa honek», adierazi du.\nZentzu beran egin ditu adierazpenak Maddalen Iriartek Auzitegi Gorenaren atarian. «Auzipetuei elkartasuna eta babesa agertzera etorri gara. Epaiketa politikoa da gaurkoa, demokrazia eta erabakitzeko eskubidea epaitzen dituzte gaur».\nEspainiar Kongresuan EAJk duen bozeramaileak, Aitor Estebanek, Beitialarrangoitiaren hitzekin bat egin du eta epaiketa honen bidez Europak espainiar justizia «neutrala den edo ez» ikusteko aukera izanen duela adierazi du. Era berean, «eskarmentu eta mendeku gogoak» ikusten dituela nabarmendu du.\nMadrileraino bertaratu dira ere Gure Esku Dago plataformako kideak. «Madrilen gaude, sentitu dezazuen gure babesa eta elkartasuna. Arratsaldean elkarretaratzeak Euskal Herrian. Mai caminareu sols (inoiz ez zarete bakarrik egonen)», adierazi nahi izan diete auzipetuei. Plataformak elkarretaratzeak deitu ditu Hego Euskal Herriko hiriburuetan 19:00etan.\nBestetik, Independentistak saareka azpimarratu du «78ko Erregimenak bere aurpegi errepresiborik bortitzena erakutsi duela 2017ko udazkenetik hona». Honela, epaiketa, «Kataluniaren aurkako eraso zuzena izateaz gain, demokraziaren oinarrian dagoen erabakitzeko eskubidearen aurkako epaiketa da. Demokrazia eta askatasunaren aurkako epaiketa da».


Udgodskaia bat, noizbehinka | Iritzia | Berria\nUdgodskaia bat, noizbehinka\nHerritarren ehuneko hainbestek dio egoera politiko egonkorragoa nahi dutela. Antzeko titularrak irakurtzen ditudanero, ehuneko horien atzean erantzuten ari diren pertsonak irudikatzen saiatzen naiz. Autobusean doazela ari ote dira inkestari erantzuten, haur bat alboan marru betean daukatela? Edota erantzunak pentsatzeko astia eskatzen ote diote inkestagileari? Edota, hurbileko batek duela gutxi aitortu zidan moduan, «egia erdiak» erantzuten ote dituzte propio, inkestagileak harrapatzen ote dituen ikusteko?\nBa ez, niri ez didate sekula galdetu egoera politikoaz. Bi aukera: ez naiz lagin errepresentatiboa, edo hain errepresentatiboa naiz, non beste edonori galdetuta ere emaitza bera aterako litzatekeen.\nBaina galdetuko balidate, mugimendu pixka bat eskatuko nioke egoera politikoari. Ez italiar edo libanoar estilora, baina sikiera ezustekoren bat tarteka, Teleberri ikusten jarraitzeko bada ere. Marina Udgodskaia bat, noizbehinka.\nErrusiako Povalijino herriko udaletxeko langilea zen Udgodskaia, Moskutik 300 kilometro ipar-ekialdera. Han, betiko alkatea izan zen udal bozetara aurkeztu zen bakarra. Demokrazia itxurosorik geratu ez zitzaiola ohartuta (eta legeak gutxienez bi lehiakide eskatzen dituenez bozak baliozkotzat jotzeko), udaletxeko garbitzaileari eskatu zion aurkari gisara aurkez zedin. Berdin eska ziezaiokeen bere etxeko tostagailuari edo kaleko postontzi bati: Marina Udgodskaia ez zen aintzat hartzeko moduko lehiakidea alkatearen buruan. Ez zuen, ordea, herritarren aspermen maila ongi kalkulatu, eta hauteskunde egunean barrutiko botoen %66 bildu zituen Udgodskaiak, inolako kanpainarik egin gabe. Ordutik, bere herriko alkate da, munduko desertu politikoentzako gogorarazpen modura.\nSpoiler: Udgodskaia da orain alkate, baina alkate ohia ez da udaletxea garbitzen hasi.


“EtorkiZUna- Pays Basque Terre d’accueil” web ataria martxan da! – Bizi !\nOstiraleko Artikuluak: 2020ko azaroaren 13ko hautua!\n“EtorkiZUna- Pays Basque Terre d’accueil” web ataria martxan da!\nFiled under Harrera, Solidarité Migrants\nIpar Euskal Herrian etorkinekiko elkartasun sarea\nBizin etokinekiko elkartasunaren arloan ari den lan taldeak, EtorkiZUna, Ipar Euskal Herrian etorkinekiko elkartasun web ataria martxan ezarri berri du, bertan aurkeztuak diren egitura guziekin elkarlanean: http://etorkizuna-pb.eus/ .\nEtorkiZUna web atariak biltzen ditu laguntzeko molde ezberdinak eta etorkinekiko elkartasunaren arloan ekiten duten erakundeak.\n“EtorkiZUna web atariak ahalbidetzen du torkinei laguntza ekarri nahi duten pertsonei ekiteko moldeen deskubritzea eta laguntza molde horiek eramaiten dituzten elkarteetara bideratua izaitea, haiekin harremanetan sartzeko moldeak aitzinean emanez” esplikatzen du Biziren EtorkiZUna lan taldeko kidea den Doris Uebe-ek. “Web atarian bilduak diren hainbat laguntza dira denbora, gaitasunak, janaria, jantziak, dirua, aterpea, jarraipena, etab. eskaintzea”.\nZergatik EtorkiZUna? “Zu” eta “Etorkina” hitzak batzen dituen EtorkiZUna hitzak erran nahi du “Geroa” euskaraz. Zeren etorkinekiko egiazko harrera eta integrazio politika batek Euskal Herrian, munduko beste eskualdeetan bezala, gero baretu, uros eta solidario baten eraikuntzan parte hartzen du.\nEtorkiZUnak, Ipar Euskal Herrian ekiteko diren molde ezberdinei buruzko informazioen zentralizatzeko behar garrantzitsu bati erantzuten dio.\nIpar Euskal Herrian etorkinen gaia bizkortu da eta gaur egun denbora luzean kokatzen da, antolakuntza behar berriak agerian emanez. Duela zonbait urte jadanik, elkarte eta kolektiboak egituratzen ari dira eta laguntzaileak beren lurraldean antolatzen dira, elkartasun ekintzen gauzatzeko. “Gaur egun, laguntza ekarri nahi duen pertsona batentzat zaila da diren ekintza moldeen eta elkartasun sareen ezagutzea. Horregatik, Bizik koordinatu du web atari horren plantan emaitea, hainbat elkarte eta kolektiborekin. EtorkiZUna egiazko informazio datu base bat da, ekiteko!” zehazten du Doris Uebel-ek.\nOstegun honetan, azaroaren 5ean, François Gemmene, GIEC-eko kidearekin, Oumarou Ibrahim, Tchad-eko geografo eta militantearekin eta Thomas Sommer-Houdeville, soziologian ikerlari-erakaslearekin, “Klima aldaketa eta migrazioa” bideo-hitzaldian, Bizin etorkinekilako elkartasunaz ari den lan taldeko kideek tresna berri hori aurkeztu dute.\nWeb-atari elebiduna eta parte hartzailea. Magali Etcheverriak, EtorkiZUna web atariaren garatzaileak esplikatzen du: “Euskaraz eta frantsesez den tresna honek elkarte edo kolektibo baten atxemaiteko parada emaiten du 3 molde ezberdinetan: norbanakoak emaiten ahal duen laguntza motaren bidez, ekiteko xedea den gunetik, mapa interaktibo bat lagun, eta, erakunde ezberdinen aurkibidearen bidez”. Webgune hau parte hartzailea izaiteko gisan eraikia da. Erakunde bakoitzak parte hartzen ahal du gaur eguntzean, gertakizun baten gehitzean” Beste erakunde batzu iniziatiba horri beti juntatzen ahal dira, plataforma ahal bezain osatua izan dadin, etorkinekiko elkartasun sarearen aurkezteko momentoan.


Gizarte eta Hezkuntzako Eremuen Ikerketa Masterra - master - UPV/EHU\nProgramaren bidez ikertzaileak prestatu nahi dira, gai izango direnak gizarte eta hezkuntza eremuko arazo, joera eta erronka nagusiak antzeman eta aztertzeko eta horiei aurre egiteko. Master honetan ikerketa arloa izanik nagusi, doktoregoko programetarako sarbidea ematen du.\nMasterraren planteamendu linguistikoa elebiduna da. Irakasgaiak programan adierazitako hizkuntzan emango dira, baldin eta taldearen hizkuntza-gaitasunek horretarako aukera ematen badute. Talde mistoen kasuan, irakasgaiak gaztelaniaz emango dira, baina euskararen erabilera erraztuko da pertsonen arteko komunikazioan edo talde txikian, bai eta lanak egitean ere, ikasleen lehentasunen arabera. Master amaierako lanak ere euskaraz egin eta defenditu ahal izango dira.\nGaztelania , Euskara , Ingelesa\nEskolak arratsaldeko ordutegian, iraskasgai presentzial eta erdi-presentzialekin.


Yayo Herrero ("Los Quinquis"-en zuzendaria): "Gaur egungo filma egin nahi dut, baina iraganari keinu eginez, gauzak aldatu egin baitira, baina ez hainbeste" • ZUZEU\nYayo Herrero (“Los Quinquis”-en zuzendaria): “Gaur egungo filma egin nahi dut, baina iraganari keinu eginez, gauzak aldatu egin baitira, baina ez hainbeste” –\nYayo Herrero, zinegilea, eta Mintxo Díaz, Dynamite Films-eko ekoizlea, La Incubadora (The Screen) programan jasotzen ari diren laguntzari buruz mintzatu zaizkigu. Bertan “Los Quinquis” proiektua garatzen ari dira, Espainiako hiri-inguruetako hainbat gaizkileren istorio errealak jasoko dituen filma, zuzendariaren ikuspegi pertsonal eta hurbiletik abiatuz. Egiazko egoerak premisa gisa hartuta, egungo film bat egin nahi du, “baina iraganari keinu eginez, gauzak aldatu egin direlako, baina ez hainbeste ere”.\nYayo Herrero: Ideia bururatu zitzaidanetik denbora asko pasa da. 2017an egin nuen lehen filma, eta, ondoren, zer proiektu landu pentsatzen hasi nintzen. Bidegurutze batean ikusi nuen nire burua; izan ere, egin ditudan film labur eta luzeek urruneko gaiak islatu dituzte. Nire film laburretako bat institutu amerikar batean girotuta zegoen, eta beste bat Balkanetan. Hain zuzen ere, nire lehen filma Balkanetan gertatzen zen, eta proiektua bukatzean, ziklo bat itxi nuela sentitu nuen. Hurbilago nituen gaiak jorratzeko gogoa sentitu nuen, bizi izan ditudan esperientziei lotuxeagoak. Kinki-en munduari buruzko istorio bat egitea bururatu zitzaidan. Ni ez naiz bizi izan auzo kinki batean, baina nire aitak fiskal gisa lan egin zuen Oviedoko kartzela batean 80. eta 90. hamarkadetan, eta kinki-ekin harremana zuen. Izan ere, haien familiak maiz etorri ohi ziren gure etxera aitari laguntza eske, senideen zigorrak murrizteko.\nEgoera nahiko bereziak bizi izan ditugu; batzuek lortzen zuten zigorrak berrikustea, baina beste batzuek ez, eta haserretu egiten ziren. Anaia bikia eta biok egoera haien lekuko izan ginen txikitan. Gainera, 11 edo 12 urte inguru genituenean, 80ko eta 90eko hamarkadetako heroinaren azken astinduak bizi genituen… Nerabezaroan errespetu handia nion mundu horri; bertatik urrundu nahi nuen. Azken urteotan, batez ere aita hil zenetik, gai horretara itzultzeko gogoa piztu zait; gaiarekin adiskidetu naiz. Inoiz ez naiz “kinki zinema”-ren jarraitzaile izan, baina azken hamar urteotan arreta erakarri dit, asko.\nProiektuaren lehen fase honetan, urte haietako filmeren bat ikusi al duzu?\nY.H: Bai, bada film oso mitiko bat, Carlos Sauraren ‘Deprisa, deprisa’, eta, urteak igaro ahala berrikusi dudanean, nire etxera gerturatzen zirenak gogoratu ditut. Bisitan etortzen zitzaigun mutil baten antz handia du protagonistak, gainera. Film oso ona iruditzen zait; musika-planteamendu izugarria du, eta, nolabait, nire pelikulak asko zor dio Sauraren lanari. Nik egungo testuingurura eramango dut nire istorioa, 80ko hamarkadara itzultzea ez zaidalako interesatzen. Gaur egungo filma egin nahi dut, baina iraganari keinu eginez, gauzak aldatu egin baitira, baina ez hainbeste.\nZer ekarpen egingo du film luze honek?\nY.H: Irakurritako istorioak bildu ditut, eta aitak espetxeetan zegoen jendeaz kontatzen zizkidan anekdotekin nahastu ditut batzuk. Nire ekarpena filmari emango diodan ikuspegi pertsonalean dago, kinki-en istorioak bi bikiren begiradaren bitartez azaltzen baititut. Ikuspuntu subjektibotik lantzen dut gaia, ez hiperrealismotik.\nZergatik erabaki zenuten Dynamite Films ekoiztetxean ‘Los Quinquis’ filmaren aldeko apustu egitea?\nMintxo Díaz:Yayok buruan zituen proiektuen artean, honen alde apustu egiteko une egokia zela ikusi genuen. Garai batean boom-a izan zen gaia berpizten ari dela dirudi, eta filmak funtzionatuko duela uste dugu. Hainbat proiektu ildo horretatik doazela entzuten ari gara, eta badirudi generoa indarra hartzen ari dela berriro ere. Beraz, lanari heltzeko momentua dela uste dugu. Egiten ari garen ibilbidea da gure bermea. Joan den urtean Torino Film Lab-en egon ginen, orain La Incubadoran sartu gara… Pixkanaka, proiektua sendotzen ari da.\nY.H: Proiektua Dynamite Filmsekin egitearen gauzarik politena zera da: ekoiztetxea familiakoa dela. Nire bazkideak anaia bikia eta lehengusua dira, horrelako istorio bat kontatzeko izan ditzakedan bazkide onenak. Hala ere, prest gaude aurrerago jende gehiagorekin elkartzeko, baina niretzat oso garrantzitsua zen abiapuntua intimoa izatea. Bai arlo artistikoan, baita produkzioan ere.\nM.D: Beti saiatzen gara nolabaiteko sormen-askatasunarekin lan egiten, eta, horregatik, proiektua guk garatzen hastea da onena. Gero, pixkanaka, non kokatzen dugun ikusiko dugu. Baina Yayok dioenez, proiektua handitzen bada, ahalik eta gehien hazten lagunduko digun hori bilatuko dugu, posible dugun film onena osatzeko.\nHorrelako ekoizpen batean, zein izan daiteke zailtasun handiena?\nY.H: Artistikoki casting-a dago. Funtsezkoa da, ahalik eta autentikoena izan behar duelako. Autentikotasunaz hitz egiten dudanean, ez naiz film hiperrealista batez ari; izan ere, istorioa oso ikuspegi pertsonaletik kontatzen saiatuko naiz, baina sinesgarria behar du izan. Gure erronka euren burua antzeztuko duten pertsonaiak aurkitzea da. Gidoiaren seigarren bertsioa daukat jada. Oso landua dago, baina ziur naiz kaleko aktoreak aurkitzen ditugunean berridazten jarraitu beharko dugula. Kaleko jendearekin lan egin nahi dut, aktore profesionalak ez diren pertsonekin.\nNola garatzen ari da filma? Zer oztopo edo zailtasun dituzue?\nM.D: Horrelako proiektuetan beti sortzen dira arazoak. Gaur egun, lehen hesiarekin egin dugu topo: bi hilabete egon gara etxean, gauza asko aurreratu gabe. Baina, bestalde, pozik gaude La Incubadoran egiten ari garenarekin. Yayo Nacho Vigalondorekin ari da lanean, eta proiektua hazteko laguntza handia ematen ari zaigu. Hain zuzen, gidoia asko osatu da aurreko bertsiotik azken honetara. Eta, ekoizpen-mailan, Mediaproko Marisa Fernández Armenteros dugu mentore. Arazoak? Betikoak. Filma nola finantzatu ikusi behar dugu, eta casting-arekin uda honetan hasi nahiko genuke. Protokolo horiei guztiei aurre egin beharko diegu, eta filmatzen hasten garenean, hemendik urtebetera, zer gertatzen den ikusi.\nY.H: Nik uste dut dirua lortzea dela erronka handienetako bat, edo proiektua ulertzen duten bazkideak topatzea.\nM.D: Ekoizpenean dugun erronketako bat bilatzen dugun autentikotasun hori kontakizun erakargarri eta entretenigarriarekin uztartzea da, ikusleen arreta geureganatzeko.\nZertan izan zaizue bereziki lagungarria La Incubadora proiektua? Zer harreman duzue mentoreekin?\nM.D: Duela gutxi, adibidez, Europa Creativa-ren deialdi batzuetara aurkeztu gara, eta Marisak laburbiltzen lagundu digu, kontuan hartu beharreko zenbait gauza ikusten, baita behar bezala hausnartzen ere. Filma nola komertzializatu dugun pentsarazi digu eta gure ikusleen profila zehaztera ere bultzatu gaitu. Lan-prozesu horri esker, ekoizpenaren arloan kudeatu beharko ditugun gauza askori aurrea hartu ahal izango diegu. Proiektuari denbora asko eskaintzen ari gara, eta, gainera, babesa ematen digun taldea dugu atzetik. Oso atsegina da Marisa, baina gauzak zuzen-zuzen esaten ditu. Niretzat eskertzekoa da hori, ondo baitago tarteka zartada bat jasotzea, merezi baduzu.\nY.H: Nacho apartekoa da! Izan ere, tailer askotan gidoia berrikusi eta beren iritziak transmititzen dizkizute, edo zure proiektuaren inguruko zalantzak adierazi, baina ez dizute irtenbiderik ematen; zuk bilatu behar duzu. Nacho bezalako sortzaile batekin lan egiteak, berriz, abantaila asko ditu, behar duzun laguntza eskaintzen baitizu. Kritikak ekarpenak dira beti, errespetuz eginak, berak badaki-eta zer den gidoi bat idaztea. Oso garrantzitsua da erabiltzen dituzun hitzak kontrolatzea sortzaile batekin hitz egiten duzunean, harengandik onena atera ahal izateko. Ni, kritikarako oso irekia naiz, ez dit axola, baina koma bat aldatzen zaienean haserretzen diren pertsonekin lan egin dut. Horregatik, kontu handiz ibili behar zara. Gidoiaren hirugarren bertsioarekin hasi nintzen eta seigarrenarekin nago, eta ez naiz kexatu. Proposatu dizkidaten ideia guztiak hartu ditut, ez bakarrik Nachorenak, baita Marisa eta Mintxorenak ere.\nNola eragin dio koronabirusak proiektuaren aberaste prozesuari?\nY.H: Pertsona askok esan didate: “zu ezin zara kexatu; etxean idazten jarrai dezakezu”. Alde batetik egia da, baina esan beharra dago idazketa ez dela paper edo ordenagailu baten aurrean eseri eta idazten hastea; ez zaizu dena jarraian ateratzen. Idazten hasi, gero beste gauza batekin jarri, eta, ostera, egindakoa berrikustera bueltatzen zara… Niretzat idazlea eskultore batekin aldera daiteke; denbora asko eman behar duzu lana leuntzen, eta testua mila aldiz berrirakurri behar duzu. Egia esan, denbora behar izan nuen pandemiak ekarritako testuinguru berrian lanean jarraitzera ohitzeko.\nMonty Pythoneko John Cleese-ek esaten zuen gidoi bati edo sormenezko zerbaiti ezinezkoa zaiola bi ordu baino gehiagoz fruitua atera. Horrek ez du esan nahi egunean soilik bi ordu lan egingo duzunik. Nik, normalean, hiru txanda egiten ditut. Pandemiaren arazoa izan da itxialdian egon garela, eta ordenagailuaren aurrean ordu gehiago egoteagatik ez duzu lan gehiago aurreratuko.\nM.D: Bestalde, hainbat laguntza-deialdiren administrazio prozesuak bertan behera gelditu ziren, eta hartu behar ditugun neurri guztiek aurrekontuan nola eragingo duten ere ikusi beharko dugu. Gauza asko aldatuko dira, eta oraindik ez dakigu ez nola ezta zertan eragingo duten ere.\nLa Incubadorak ate berriak ireki dizkizuela uste duzue?\nY.H: Nik uste dut baietz, ekoiztetxearen presentzia indartzeko baliogarria zaigula. Gure ideia da filma egiteko behar dugun dirua lortzea edota beste ekoiztetxe batekin elkartzea; beti ere, gure proiektua ulertu eta Dynamite Filmsen ikuspegia errespetatuko duen batekin, noski.\nM.D: La Incubadorak ematen duen ikusgarritasuna ere oso garrantzitsua da. Oso zaila da hura bezalako programa batean sartzea, 200 proiektu inguru aurkeztu eta soilik bost aukeratu baitzituzten. Hortaz, hautatua izateak interesa duten ekoizleen jomugan kokatzen zaitu.\nY.H: La Incubadorari esker, gure proiektua gizartean existitzen da, eta hori ez da gutxi. Gaur egun dena saski-naski bat da: pelikula asko egiten dira, baina oso zaila da horiek gizartean ezagutaraztea, komunikabideetan agertzea. Nire lehenengo filma Netflix-en partaidetzarekin egin nuen, eta oso pozik nengoen, baina egia da gero lortzen duzun oihartzuna ez dela zinema-aretoetan aurkezten duzunean bezalakoa. Ez da ez hobea ez txarragoa; ezberdina da. Alde batetik, filma egitea ziurtatzen duzu, baina, beste alde batetik, zinemetara ailegatzen diren filmak dira gizartearentzat ezagunenak.\nZeintzuk dira proiektuak eman behar dituen hurrengo urratsak?\nM.D: Egutegi logikoa jarraituz, hurrengo udaran hasi nahiko genuke errodajea. Gidoiaren azken bertsioa prestatzen ari gara, baita finantzazio-estrategia garatzen ere. Hurrengo hilabeteetan casting-ean murgilduko gara, baita kokapenak bilatzen ere. Horrez gain, uda bukaerarako teaser-a prestatzeko asmoa dugu, aukera izanez gero, baina gauzak nola doazen ikusi beharko dugu. Udazkenean, berriz, telebistei aurkezten eta koproduktoreak bilatzen hasiko gara.\nBeste proiekturik ba al duzue esku artean?\nY.H: Nik bi gehiago ditut. Zinemagile batek ezin du proiektu bakar batean lan egin; alternatibak eduki behar ditu eskuragarri. Garapenean daude lan biak, eta, beraz, ezin dut xehetasun handirik eman.\nM.D: Orain dokumental baten postprodukzioa egiten ari gara, eta udan zehar bukatzea espero dugu. Mirza Delibasic Bosniako basket jokalari ohiari buruzkoa da. Era guztietako arrakastak eta porrotak bizitzea egokitu zitzaion; dena irabaztetik karrera uztera behartua ikusi zuen bere burua, 29 urterekin garuneko isuria izan baitzuen. Eta, gero, gerra bizitzea ere tokatu zitzaion… Uda bukaerarako egongo dela uste dugu. Bestalde, animaziozko film labur bat garatzeko asmoa dugu.\nYayo Herrero Yayo Herrero Yayo Herrero\nelkarrizketa, Los Quinquis, Yayo Herrero, zinema


Baxura flotako ontziak portuan geratuko dira apirilaren 13ra arte - Deia\nBaxura flotako ontziak portuan geratuko dira apirilaren 13ra arte\n"Osasun-krisiak sortutako salbuespenezko egoeraren aurrean" hartu dute erabakia kofradiek\nr. basaldua / bermeo 21.03.2020 | 00:26\nArrantzale bat bere ontzia itsasoratzeko prestaketetan. Argazkia: Ramon Basaldua\n– Kantauriko baxura flotako ontziek bertan behera utzi dute arrantza jarduera egunotan bizi dugun "osasun-krisiak sortutako salbuespenezko egoeraren aurrean". Gauzak horrela, Gipuzkoa, Bizkaia, Kantabria, Asturias eta Galiziako ontziak, inguratze sarea erabiltzen dutenak, portuan lotuta geratuko dira aste santua igaro arte, apirilaren 13ra arte hain zuzen. Debekatuta geratzen da edozein espezie arrantzatzea denbora tarte honetan. Erabaki hau kofradietako arduradunek hartu dute, urtarrilaren 8an aurtengo bokartaren kanpainaren kudeaketarako sortutako batzordean.\nBerdelaren kuota arrantzatu gabe duten ontziek –gehienek dagoeneko bete dute euren kuota– itsasoratzen jarraitu ahal izango dute baimenduta duten kopurua arrantzatu arte. Beraz, ontzi gutxi batzuk bakarrik aterako dira itsasora hurrengo asteetan.\nArestian esan bezala, inguratze sarea erabiliz arrantzatzen duten ontziei eragingo die itsasora urte-tzeko debekuak. Beste alde batetik, amu-tertzak erabiliz berdeletan ari diren ontziek ez dute jarduera etengo kuota amaitu arte. Esan behar da Kantauriko baxura flotaren zati txiki bat baino ez direla, ontzi gehienek inguraketa sarea erabiltzen baitute. Gainera, amu-tertzak erabiltzen dituzten ontzientzat berdelaren arrantzaldia eteteak kalte ekonomiko handiak eragingo lituzke. "Flota honek kostera bi baino ez ditu urtean: berdelarena eta hegaluzearena. Beraz, berdelaren arran-tzaldiak garrantzi handia du arran-tzale horientzat eta kuota bete arte itsasoratzen jarraitzeko asmoa dute" adierazi dute Bizkaiko arrantza sektoretik. Kofradietatik adierazi dutenez, harrapaketa erritmoa ona da eta ondo bidean ontzi batzuk datorren astean beteko dute euren kuota eta portuan lotuta geratuko dira.\nBokart gutxi Kantauriko kofradietako ordezkariek hartutako erabakiak bete betean eragingo dio antxoaren arrantzaldiari. Kostera martxoaren 1ean hasi bazen ere, orain arte bokart gutxi sartu da Euskadiko portuetan. Nolanahi ere, arrantzaleek portuan lotuta geratzea erabaki dute. "Guretzat ez da erraza gure jarduera bertan behera uzteko erabakia hartzea. Izan ere, luzaroan egon gara itsasora atera barik. Nolanahi ere, egun bizi dugun egoerarekin itsasora irtetea arriskutsua izan daitekeela uste dugu, gure lanaren berezitasunak kontuan izanda. Arrantzaleen osasuna da garrantzitsuena eta horregatik erabaki dugu portuan geratzea" adierazi dute kofradietatik.\nBeste alde batetik, azpimarratzekoa da arrainaren prezioak azken egunetan izan duen jaitsiera. Atzo bertan, berdela inoiz baino merkeago saldu zen Bermeoko portuan. "Bizi dugun egoerak kalte handia egingo dio sektoreari. Arraina oso merke saltzen ari da. Berdelaren kasuan, freskorako kontsumoa ikaragarri jaitsi da aurreko urteekin alderatuta" azaldu du arrain erosle batek. Gainera, kontserba fabrika gehienek eten egin dute produkzioa. Ikusteko dago zer gertatutako den arrantzaleak itsasora itzuli eta antxoa harrapatzen hasten direnean.\nEragin handia. Kantauriko kofradietako ordezkariek hartutako erabakiak bete betean eragingo dio antxoaren arrantzaldiari.\nMartxoaren 1ean hasi zen. Kostera martxoaren 1ean hasi bazen ere, orain arte bokart gutxi sartu da Euskadiko portuetan.\n"Ez da erreza". "Guretzat ez da erreza gure jarduera bertan behera uzteko erabakia hartzea", diote arrantzaleek.\nBerdela, merke. Atzo, berdela inoiz baino merkeago saldu zen.


Dokumental filosofikoa eta etologikoa. La Fura dels Baus, Mugaritz astintzen duten motorrak destilatzen, platerak sorrarazten dituen ideiak ematen; zer da taldearentzat bikaintasuna eta arrakasta lortzea, nola sufritzen eta gozatzen da... Finean, nola sortzen eta eraisten da Mugaritz etengabe. Nabarmentzekoa da arriskuaren etengabetasuna, horrexegatik filmaren izena; baina naba...\nYoshidaren eguneroko bizitzaren erretratu eder eta menderatzailea. Yoshida 144 urte dituen destilategia da, eta ospe handiko sakea egiten dute bertan. Halako ospea duen produktu bat sortzeko behar den indar pertsonal eta profesionalari eta haren atzean dauden artisauei zuzendutako begirada bat aldaketa garaia batean, enpresaren seigarren oinordekoak ezarritako lan-erregimen ber...\nYoshidaren eguneroko bizitzaren erretratu eder eta menderatzailea. Yoshida 144 urte dituen destilategia da, eta ospe handiko sakea egiten dute bertan. Halako ospea duen produktu bat sortzeko behar den indar pertsonal eta profesionalari eta haren atzean dauden artisauei zuzendutako begirada bat aldaketa garaia batean, enpresaren seigarren oinordekoak ezarritako lan-erregimen berriaren ondorioz.\nSakearen unibertsoari zuzendutako begirada liluragarri honetan, ohiz kanpoko hiru pertsona elkartuko dira sakearen mundu misteriotsua ikertzeko: Japoniako sakegintzan 25 urtetik gorako esperientzia duen britainiar bat; sakeari buruzko hainbat gidaliburu argitaratu dituen kazetari iparramerikar bat, eta bere familiaren mende luzetako ondarean zenbait aldaketa egin nahi dituen Ja...\nIchiko, Komori izeneko Japonia ipar-ekialdeko herrixka batean bizi da. Behin, hirira joan zen bizitzera, baina bertan galduta sentitu ostean, herrira itzuli zen. Inguruan ez du ez supermerkaturik, ez janari-dendarik, beraz, bizirauteko, lurrak emandakotik bizi behar du. Ichikok bere arroza ereiten du, baserrian lan egiten du, eta inguruko mendietan eta zelaietan bildutako sasoi...\nIchiko, Komori izeneko Japonia ipar-ekialdeko herrixka batean bizi da. Behin, hirira joan zen bizitzera, baina bertan galduta sentitu ostean, herrira itzuli zen. Inguruan ez du ez supermerkaturik, ez janari-dendarik, beraz, bizirauteko, lurrak emandakotik bizi behar du. Ichikok bere arroza ereiten du, baserrian lan egiten du, eta inguruko mendietan eta zelaietan bildutako sasoiko jakiekin prestatzen du bazkaria.\nNola lortu zuen René Redzepi-k gastronomiaren mundura iraultza ekartzea? Europako iparraldeko sukaldaritzari pedigri berria eman zioten eta mundu jangarri erabat berria ezarri zuten alfabetoa eta hiztegia asmatzea, aldi berean chef modernoaren irudia erabat aldatuta. Redzepiren historiak maitagarrien ipuin klasikoen kutsua du: ahate itsusia zisne dotore bihurtuko da suka...\nGaliziako sukaldaritza berriaren ezaugarri nagusia iragana ikertzeagatik duen zaletasuna da, modernotasunak atzean utzi dituen zaporeak berreskuratzeko eta garrantzi gutxikotzat jotako produktuei duintasuna emateko. Grupo Nove taldea etorkizuneko sukaldaritza hori klixeetatik harago bultzatu nahian dabilen sukaldari-elkartea da. Galiziaren erretratu errealista, kontrastez beter...\nMunduko chef garrantzitsuenetako sei biltzen dituen dokumental honek sukaldaritza-munduko talentu horien bizitzetan eta sukaldeetan murgiltzeko aukera emango die ikusleei. Hauek dira chefak: Massimo Bottura (Osteria Francescana, Modena, Italia), Dan Barber (Blue Hill jatetxeak, Stone Barns eta New York, AEB), Francis Mallmann (Patagonia Sur jatetxea, Buenos Aires, Argenti...\nMunduko chef garrantzitsuenetako sei biltzen dituen dokumental honek sukaldaritza-munduko talentu horien bizitzetan eta sukaldeetan murgiltzeko aukera emango die ikusleei. Hauek dira chefak: Massimo Bottura (Osteria Francescana, Modena, Italia), Dan Barber (Blue Hill jatetxeak, Stone Barns eta New York, AEB), Francis Mallmann (Patagonia Sur jatetxea, Buenos Aires, Argentina), Niki Nakayama (N/Naka, Los Angeles, Kalifornia, AEB), Ben Shewry (Attica jatetxea, Melbourne, Australia) eta Magnus Nilsson (Fäviken, Järpen, Suedia).\nItsasoa inoiz baino pobretuago dago. 30 herrialdek bakarrik kontrolatzen dute arrantzatzen diren arrainen %90a baino gehiago. Oceana GKEak eta munduko chef handienek gehiegizko arrantza ekiditeko eta gizateriaren zati bati jaten emateko hainbat konponbide proposatuko dituzte.


Kalifikazioak editatu - MoodleDocs\n► Kalifikazioak editatu\nKalifikatzailearen txostenean, edizioa aktibatuta, baimen egokiak dituzten erabiltzaileek kalifikazioak edita ditzakete. Ondoren ezarpen batzuk azaltzen dira eta beren eragina kalifikazioetan.\n2 Edita daitezkeen ezarpenak\n2.2 Kanpo utzi\n2.4 Noiz arte ezkutatu\n2.6 Blokeatu honen ondoren\nFormulario honek hainbat eremu finko ditu eta horiek baldintza jakin batzuetan bakarrik alda daitezke:\nErabiltzailea: Kalifikazio hau ikastaroko zein partaideri egokitu zaion\nElementuaren izena: Kalifikazio hau ezarri zaion kalifikazio-elementua\nAzken kalifikazioa: Kalkulu guztiak egin ondorengo kalifikazioa. Kalifikazioa eskuz sortu bada editatu egin daiteke hau.\nEdita daitezkeen ezarpenak\nAktibatuta, kalifikazio hau inongo agregaziotan sartzea ekidingo da.\nAktibatuta, kalifikazioa gidoi (-) batekin agertuko zaie ezkutatutako kalifikazioak ikusteko baimena ez duten erabiltzaile guztiei. Normalean, ikasleak izaten dira hauek.\nNoiz arte ezkutatu\n"Ezkutatu" funtzioarekin batera erabiltzen da hau, data jakin batera arte ezkutatu nahi denean. Horren ondoren agerian geratuko da kalifikazioa.\nKalifikatzaileak kalifikazioaren inguruan egiten dituen iruzkinak.\nFeedback-ari ezarri behar zaion formatua agertzen denean.\nOrrialdearen azken aldaketa: 09:43, 22 Uztaila 2008.


Formación y soporte - Izenpe - Ziurtagiri eta sinadura digitalerako euskal enpresa\nFormación y soporte - Izenpe - Ziurtagiri eta sinadura digitalerako euskal enpre...\nGure bezero eta partner-en ezagutza-premiei erantzuteko berariazko prestakuntza teknikoa eta dibulgatiboa.\nHorretarako, prestakuntza-sailak profil bakoitzerako eta Izenperen teknologia eta produktu bakoitzerako beharrezkoa den ezagutza teoriko eta praktikoaren maila eskaintzera bideratutako edukiak prestatzen ditu. Horiek PKI soluzioetan, IKTko proiektuetan eta aholkularitza juridikoan aditu direnek ematen dituzte.\nSinaduraren inguruko proiektuetan murgilduta dauden erakunde eta enpresetarako laguntza teknikoa. Horietako zerbitzu informatiko propioekin lankidetza estuan aritzen gara, abian jarritako zerbitzuak planifikatzeko, ezartzeko eta mantentzeko.\nErabiltzaileentzako arreta-zentroa, azken erabiltzaileari bideratutakoa: harremanetarako eta gorabeherak, zalantzak, arazoak eta matxurak bideratzeko zerbitzuak, ziurtagirien inguruko eskaerak eta kontsultak, eta erabiltzaileengan eragina duten bestelako zerbitzuetako gorabeherak. Zerbitzu hori hainbat kanaletatik eskaintzen da (telefonoa, posta elektronikoa, Internet eta abar) eta bi mailatakoa izan ohi da, egindako eskaera edo kontsultaren konplexutasun teknikoaren arabera.


Koronabirusaren ondorioak: Jaraunspenak izugarri igo dira – Ekonomiaren KZ\nKoronabirusaren ondorioak: Jaraunspenak izugarri igo dira\n2021-05-16 Andoni Beitia\n2021eko martxoan, 19.500 etxebizitza herentzia erregistratu ziren Espainia osoan, Estatistikako Institutu Nazionalak (INE) hilero eguneratzen duen serie historikoaren kopururik handiena, 2007. urtearen hasieran. Kopuru horrek esan nahi du hileko % 17,5eko eta urteko % 64,9ko aurrerapena izan dela, 2020ko martxoarekin alderatuta, orduan ezarri baitzen osasun-krisiari lotutako lehen alarma-egoera. Aurreko errekorra azaroan izan zen, 17.000 operazio baino gehixeagorekin.\nJose Luis Lledo Notariotzaren Kontseilu Nagusiko presidenteorde eta Andaluziako Notario Elkargoko dekanoak azaldu duenez, kopuruak bat datoz prozesu horrekin batera etorri ohi diren epeekin. Eskuarki, “Herentziak hil eta 6 eta 12 hilabete bitartean izapidetzen dira”, eta, beraz, pandemiaren lehen boladetan izandako heriotza kopuruarekin bat etor liteke.\nMartxoan erregistratutako kopuruetan ere eragina izan du jardueraren susperraldiak. Gogoratu behar da konfinamendu gogorrenaren hilabeteetan (apirilean eta maiatzean), INEk jasotako operazioak serie historikoko kota baxuenetaraino jaitsi zirela, 5.490 eta 5.052 herentzia inskribatu baitziren.\n3.352 herentziarekin, Katalunia da martxoan operazio gehien izan dituen erkidegoa. Ondoren, Andaluzia (3.111), Madril (2.552) eta Valentzia (2.545) daude.\nEgia esan, aurreko hilabeteetatik datorren arraste-efektua erakusten dute zifrek. Azken ekitaldietako lehen hiruhilekoak konparatuz gero, ikusten da 2021ean metatutako eragiketa bat dagoela, 50.579 eragiketa guztira; aldiz, urtarrila eta martxoa bitartean 40.400 herentzia erregistratu ziren urtebete lehenago, 2019ko 46.000, 2018ko eta 2017ko 44.000 inguru edo 2016ko 39.000.\nEtxebizitzetan ez ezik, martxoan ere errekor historikoa erregistratu da oinordetzan jasotako hiri-finken kopuruan, 31.155 guztira. Etxeetan bezala, zifra handienak azaroan izan dira, 26.000 operaziotik gora. Gauza bera gertatzen da landa-finkekin, 17.200 transmisio gainditu arte, baina 2011ko martxoan zegoen errekor historikoa, 14.958 operaziorekin.\nHerentziekin batera, INEren ondare-transmisioari buruzko estatistikak erakusten du etxebizitzen salerosketa % 32,4 igo zela martxoan, 2020ko hilabete beraren aldean, orduan ezarri baitzen lehen alarma-egoera eta jarduera geldiarazi baitzen. Guztira, 47.332 operazio zenbatu zituzten martxoan, 2019ko uztailetik izan den kopururik altuena.\nGainera, otsaileko datuekin alderatuta, etxebizitzen erosketak % 9,6 egin du gora hileko tasan, aurreko urtean baino 30,3 puntu gehiago.\nDohaintzak, bestalde, apur bat jaitsi dira 2.368tik 2.240ra. Etxebizitza-trukeak, eragiketa horiengatik bi jabeek etxebizitzak elkarren artean aldatu ohi dituzte, eta nahiko egonkor mantendu ziren, 100 transakzioetatik 124 transakzioetara igaroz, INEren datuen arabera.\n← Bidenek inbertsio publiko eta zerga gehiago nahi ditu\nOgasunak Mikel Aranburu berreskuratu du zerga arloko aholkulari gisa →\nLehia gogorra bankuetan hipotekak erakartzeko\n2021-06-15 Andoni Beitia\nMunduko aireportu eta airelinea baliotsuenak\n2021-07-20 Andoni Beitia\n2021-10-26 2021-10-26 Andoni Beitia


Zabalik da Arte Eszenikoen XXIV. Max Sarien izen-emote epea - bizkaie.biz\nBizkaie! 2021-01-21 09:31 Kulturea\nArgazkia: Daniel Perez / SGAE Fundazinoa | Ikusi handiago | Argazki originala\nArte Eszenikoen XXIV. Max Sarien edizinoa martxan da, izan be, 2021eko martiaren 31ra estreinau, berrestreinau edo biran dagozan ikuskizunen eta alderdi artistiko zein tekniko desbardinetan aurrera eroan dituen profesionalen inskripzino epea edegita dago.\nMax 2021 sarietan parte hartu nahi daben produktoreek 2021eko martiaren 1era arte emon ahal izango dabe izena. Konpainia profesionalek egindako obrak edo ikuskizunak baino ez dira kontuan hartuko.\nKaleko, umeentzako, gazteentzako edo familientzako antzerki ikuskizunei, gitxienez bost saio egin izana eta 2021eko bagilaren 30a baino lehen Espainian zein nazinoartean beste bost programauta izatea eskatuko jake. Max Sarien Batzorde Antolatzaileak ezohiko egoerak balorau eta lehiaketan sartu ahal izango ditu, betibe egoera hori justifiketako beharrezko dokumentazinoa aurkezten bada.\nEdizino honetan, salbuespen lezeta Covid-19aren pandemiak sortutako egoerea dala eta, bigarren edizino batean parte hartu ahal izango dabe bigarren urtean gitxienez hamar saio egin arren (bost kaleko ikuskizunen kasuan) lehen edizinoan finalista izan ez diran birako ikuskizunek.\nKategoria barria: Produkzino lan onenari Saria\nDiseinuagaitik, berezitasunagaitik, hartutako arriskuagaitik edo gauzatzeagaitik, baita emoitza artistikoaren aldeko baliabideen optimizazinoagaitik be nabarmentzen dan produkzino-lanari sari barri hau emongo jako, edozein modalidadeko ikuskizunetan (antzerkia, jantzak, kalekoa, ikuskizun musikalak edo lirikoak eta ume, gazte edo familientzakoak). Salbuespen bat dago, izan be, kategoria honetatik kanpo geratzen dira administrazino publikoetako produkzino-unidadeek osorik edo zati batean egindako ikuskizunak.\nEra berean, Musika-konposizino eszeniko onenaren kategorian, antzerki, koreografia edo ikuskizunerako berariaz sortutako jatorrizko musika-lanak baino ez dira lehiatuko.\nSGAE Fundazinoak antolatuta, Espainiako Arte Eszenikoen Sari ospetsuenek 24 urte bete ditue, lehiaketa bakotxeko 20 kategoriari eutsiz eta hiru sari berezi indarren jarriz: Ohorezko Max Saria, Arte Eszenikoen ekarpen, emote eta defendiduteagaitik persona baten ibilbidea nabarmenduko dauena; Ikusleen Max Saria, #VotaMax online aplikazinoaren bidez publikoaren boto gehien lortzen dituan ikuskizunari emongo jakona eta holan ezagutzera emongo dana; eta Afizionatu edo izakera sozialeko Max Saria, hau da, gizarte integrazinoaren eta proiekzino sozialaren aldeko proiektuak eta arteei ekarpen bikaina egiten deutsen konpainia zaletu edo afizionatuei emongo jakena. Proposamenak jasoteko epea 2021eko apirilaren 10era arte egongo da zabalik.\nAzken urteotan, Arte Eszenikoen Max Sariak sektoreko erreferente bihurtu dira. Ekimenak gero eta jarraitzaile gehiago ditu eta Espainia osoko konpainien interesa piztu dauela esan daiteke. Azken edizinoan, irailaren 7an, Malagako Cervantes Antzokian ospatu eta 386 ikuskizun aurkeztu ziran.


Lundy uharteko poni - Wikipedia, entziklopedia askea.\nLundy uharteko poni\nLundy uharteko ponia\nLundy uharteko ponia, ingelesez "Lundy pony", Ingalaterrako zein Kornuallesko bertako zaldi arraza moderno bat da. Arrazaren jatorria den Lundy uhartea Bristolgo kanalan kokatzen da. Arraza bere tamaina zein ezaugarriengatik ponien sailkapen taldean sartzen da.\nArraza 1928.en urtean sortu zuten. Urte hartan uharteko jabea zen Martin Coles Harmanek 34 New Forest poni behor, zortzi zaldi eta zenbait galestar zela poniak ekarri zituen bertako zaldi mota garatzeko. Denborarekin beste zenbait poni arraza erabili zituzten Lundy poniaren mota finkatzeko, esate baterako Connemarako poniak .\n1980. en urtean arrazako hainbat abere eraman zuten Kornuallesera, eta lau urte geroago Lundi uharteko ponia garatzeko elkartea sortu zuten Kornuallesen bertan.\nKornuallesko bertako zaldi arrazak\nOrriaren azken aldaketa: 7 iraila 2021, 11:34.


Helburuak eta funtzioak - Zeinu-hizkuntzako bertsioa | www.basauri.net\nHelburuak eta funtzioak - Zeinu-hizkuntzako bertsioa\nBasauriko Udaleko Gizarte Ongizate Atalak duen xedea da, Basauriko herritar guztiengana iritsi dadila zerbitzuen eskaintza, hain zuzen, arrazoi desberdinengatik, egoera zaurgarrian egon daitezkeenengana, edo gizarte bazterketa egoeran egon daitezkeenengana.\nGizarte Ongizate Atalak, horrela eska dezaketen pertsonen egoera baloratu eta horiei orientabidea eskainiko die, egoera larrienean daudenen kasutik abiatuta, beren bizi kalitatea eta ongizatea hobetzeko aukera izan, eta beren desberdintasuna errespetatuz, integrazio osoa izan dezaten.\nIndarrean dagoen markoaren barruan, eta dituen eskuduntzak kontuan izanda, Gizarte Ongizate Atalak oinarrizko edo lehen mailako zerbitzuak eskaintzen ditu, hau da, herritar orori orokorrean, eta bereziki, egoera larrienean dauden udalerriko pertsona edo taldeei.\nGizarte zerbitzuen eremuan dauden baliabideak Basaurin bizi diren guztien esku jartzea, udalerrian, gizarte ongizateko maila hobea lortzeko helburuz.\nBasaurin gizarte bazterketako egoerak prebenitzea, horren ondorioak arintzen ahalegintzea, eta edozein arrazoiengatik baztertuak aurkitzen diren herritarrei gizarteratzen laguntzea.\nJende guztiari udalerrian dauden gizarte zerbitzu eta prestazioen berri ematea.\nGizarte zailtasunak jasaten dituzten pertsonei beharrezko tresnak eskaintzea, horiek adinagatik, gaixotasunagatik, etab... sortutakoak direnean, bizimodu duinago eta autonomoagoa lortzeko helburuz.


EiTBko zuzendari berria sexugabea izango da – Izparringia\nEuskal Herria 2013(e)ko martxoak 5 Iruzkin 1\nPSE-EEk ez du sexua duen inor onartuko zuzendaritzan\nPatxi Lopezen alderdiak prentsa ohar batez jakinarazi du ez duela utziko EiTBko zuzendaritzan sexua duen inor egoten, Euskal Autonomia Erkidegoko biztanleak kaltetuko lituzkeelakoan. Alderdiaren bozeramaileak esan duenez, “ezin dugu onartu sexua duen norbaitek gure lurraldeko hedabide publikoak kontrolatzea. EiTBk eredugarri izan behar du guztiontzat, horregatik, egokiena da sexugabea den norbait izendatzea zuzendari. Pertsona sexugabeek badakite zein diren herritarren beharrak, badakite harmonia ezartzen lantokian. PSE-EEk guztion onura bilatzen du. Hortaz, EAJri ezezkoa ematen jarraituko du hautagaia sexugabea den arte, hau aldaezina da”.\nEAJko bozeramaileak etsipen handiz ikusten du sozialisten jarrera, “gure ahalegin handiena egiten ari gara haien gustuko den zuzendari bat bilatzeko, baina zaila da pertsona sexugabeak aurkitzea. PSE-EEk oso zuhur jokatu du gurekin, ez du konfiantzarik gugan, eta honek min handia ematen digu. Itxaropena geneukan euskal hedabide publikoei itxura berria emango geniola, baina euskara sustatzeko ametsa zapuztu egin digute; zalantzan jartzen dugu pertsona sexugabeek euskarari garrantzia ematen dioten”.\nIñigo Urkullu Lehendakariak, bestalde, gordin hitz egin du, zuzendaritzaren gaineko kontuek hedabideetako azaletan agertzeari utz diezaioten, “egun, herritarrek eta langileek hobe dute hemendik gutxira egingo diren murrizketetan jartzea arreta, zuzendari sexugabearen bilaketan baino. Datorrena datorrela, arazoak berbera izaten jarraituko duelako. Helburua EiTB krisitik ateratzea da, eta horretarako, denon kooperazioa eta parte-hartzea behar dugu”.\nEAJk eta PSE-EEk esandakoaren aurrean, alternatiba ugari proposatu dituzte azken egunotan erakundeek. Momentuz, indartsuena Gazte Anarkisten Mugimenduak iradokitakoa da, alegia, zuzendaririk ez egotea, EiTBk asanbladen bidez lan egitea eta talde korporatiboko hierarkia guztiz desagertzea.\nRT @izparringia: EiTBko zuzendari berria sexugabea izango da http://t.co/CKA6mUshVm\n2013(e)ko martxoak 7\nNo problem: https://www.google.es/search?q=los+vascos+se+reproducen+mediante+esporas&ie=utf-8&oe=utf-8&aq=t&rls=org.mozilla:eu:official&client=firefox-a\nEiTBko zuzendari berria ez da Maite Iturbe izango, PSE-EEk dioenez, sexugabea izan beharko du eta http://t.co/icxJ4ipUTa #ahozabalik\nRT @izparringia: EiTBko zuzendari berria ez da Maite Iturbe izango, PSE-EEk dioenez, sexugabea izan beharko du eta http://t.co/icxJ4ipUT …


Zakurrentzako sudokua: sasoiko adimena | Consumer\nZakurrentzako sudokua: sasoiko adimena\nBideojokoak eta puzzleak dira maskotaren narriadura kognitiboa, eta osasuntsu eta atseginago zahartzen laguntzen diote.\narabera: Asteartea, 2018ko uztailaren 31\nZakur zaharragoei eguna pasatzen uzten diet sofan lotuz, ez zaie ongi egiten. Zure maskotak ariketa mentala behar du handiagoa denean, are gehiago. Adituek honakoa gogorarazi dute:garun-entrenamendu erregularrak zoriontsu izaten laguntzen die, eta bizitza osoan emozio positiboak izaten. Eta hori lortzeko, harientzako bideojokoak eta puzzleak erabiltzea komeni da, zenbait azterketek iradokitzen dutenez. Artikulu honetan sudokusino horien onurak azalduko ditugu.\nHala iradokitzen duen ikerketetako bat Vienako Unibertsitateak (Austria) duela gutxi egindakoa da. Lisa Wallis buru dela, lan zientifikoak ondorioztatu du txakurrentzako buru-jolasek gutxitu egin dezaketela buru-narriaduraren arriskua, bai eta Alzheimer gaitza agertu edo atzeratu ere. Bai: txakurrek (eta katuek) ere pairatzen dute alzheimerra. Izan ere, 15 urtetik gorako bi txakurretatik batek gaixotasun hori du, teknikoki disfuntzio kognitiboaren sindromea deritzona, eta horrek eragiten du pertsona zaharra despistatzea, oroimen-galerak izatea, desorientatzea eta, batzuetan, ez onartzea bere gizaki maitea. “Gertatzen dena da maskotaren garuna inboluzionatzen hasten dela, atzera joaten”, dio Adrián Aguilera albaitariak. Albaitariak esaten du, bihotza eta beste organo batzuk bezala, garun zakurrak ere funtzionaltasuna galtzen duela urteekin.\nLisa Wallis biologoak dioenez, “ukipen-pantaila duten bideojoko interaktiboek txakur nagusiaren gogamena edo mugikortasun-arazoak (artritisa, adibidez) pizten dituztela deskubritu dute.\nEta gehiago dago. Adineko maskotaren muga fisikoek normalean ez dute uzten gaztea zenean egiten zen entrenamendu mota bera eramaten. Baina ustekabea dela eta, Wallisek ikusi du ukipen-pantaila duten bideojoko interaktiboak tresna handi bat izan daitezkeela urteak betetzen dituzten edo mugikortasun-arazoak dituzten harburuak mentalki estimulatzeko (adibidez, artritisa).\nGogoratu: senior txakurrak bere ibilaldi luzeak behar ditu (erritmoan) eta sasoian mantentzeko eta osasun fisikoa zein mentala zaintzeko jolasak. Kantxa zaharraren ariketa moderatua lagungarria izan daiteke endekapenezko gaixotasunak prebenitzeko, artritisa adibidez, eta horrek artikulazioei erasotzen die.\nZakurrentzako sudoku bat\nBere laguna hilabete gutxiko txakurkumea da, eta 10 urte bete baditu ere, adin handiko txakurra da. Lau hankako lagunak ikasten jarraitzen du. Izan ere, adimena adin guztietara estimulatzearen onurak ez dira pertsonenak bakarrik; maskotentzat ere ona da. Txakurrak edozein adinetan ikasteko gai dira, eta arazoen konponbidea barne hartzen duen buruko entrenamendu etengabe batek, urteak betetzeak dakarren adimen-narriadura naturala eragiten du.\nHala ere, txakurkumeek ez bezala, txakur nagusiek ez dute entrenamendu mental bera jasotzen, eta ez zaie arazoak konpontzeko jolasak proposatzen, hala nola puzzle zakurrak. Horri artritisaren arazoa gehitzen badiogu, bere adinagatik ohikoa, are gehiago murrizten da buru-estimulazioaz gozatzeko aukera, baita ibilaldietan ere, motzagoak izaten baitira.\nVienako Unibertsitateko biologoek, horregatik, joko mentalak eta bideo-jokoak erabiltzea proposatzen dute alternatiba gisa. Maskotari lan mental errazak eskaintzea da asmoa, eta, horretarako, errefortzu positiboarekin konbinatzea, garun-jardueraren murrizketa arintzeko eta, horrela, animalia heldu zoriontsuei eta mentalei eusteko.\nPertsonekin gertatzen den bezala, hormona dopaminaren produkzioak ere behera egiten du txakur zaharrengan, eta horrek oroimena eta motibazioa murrizten ditu; beraz, buru-hondatze horren zati bat entrenamenduarekin eta haientzat diseinatutako zeregin kognitiboekin balazta daiteke.\nSudokutxinoak, eta haren zailtasunak, gizabanako bakoitzera egokitu behar du, eta oso sari estimulatzaileekin konbinatu (animalia bakoitzaren araberakoak), ikasten jarraitzeko eta jokoan parte hartzeko errefortzu positiboa eskatzen dutenak.\nIrudia: Nina Ottos\nEta ez da zakurrentzako sudoku-motako jokoak proposatzea soilik mugikorraren pantailetan. Haren maskota ere ederki pasa daiteke buru-hausgarri eta bestelako jolas zakar fisikoekin, hankekin eta mutur-muturrarekin manipulatu baitezakete. Davinia González txakurrak txakurrentzako puzzleak esaten ditu, “txakurrari bakarrik jolasteko eta pentsatzeko aukera ematen dio, eta, beraz, adimena estimulatzen du”.\nZakur-puzzleak (katuentzako puzzleak ere badaude) giza buru-hausleen oinarri berbera dute. Hainbat erronka konpontzeko maskotak konbinatu behar dituen piezak dituzte joko horiek. Zatiak mugikorrak dira, elkarri eragiteko. Baina beste funtsezko elementu bat ere badute, laguna lau hanken artean jokatzera bultzatzen duena: sari jangarriak edo pentsu-bolatxoak, beren piezetan ezkutatuta.\njuegos de perros-eu perros mayores-eu txakur gaixotasunak


Haur danborradan, ereserki zaharra izango da protagonista | Aiete – Lantxabe – Katxola – Ayete\nHaur danborradan, ereserki zaharra izango da protagonista\n415 niñas y niños de los colegios Aleman «San Alberto Magno» ikastetxea, 111; Axular Lizeoa, 80; Jesuitinas (Aiete) ikastetxea, 101; Inglés San Patricio ikastetxea Saint Patrick’s, 123; representan a Aiete en la Tamborrada infantil que desfilará el domingo por San Sebastián.\nGuztira, 415 haurrek hartuko dute parte danborradan\nGuztira, 4.766 haurrek hartuko dute parte 12:00etan Alderdi Ederretik abiatuko den haur danborradan. Horietatik %53,51 neskak izango direla ere.\n← St.Patrick’s English School 25 años en la Tamborrada Infantil Un tríptico de la Guerra Civil del pintor bilbaíno Aurelio Arteta →\n2 comentarios en “Haur danborradan, ereserki zaharra izango da protagonista”\nGaurtik abian da webgunea. 17 enero 2013 a las 10:43 am\nSarriegiren 95 partitura jaso dituzte, bere omenezko webgunean\nAurten Raimundo Sarriegiren heriotzaren 100. urteurrena beteko da.\nEresbil Musikaren Euskal Artxiboak, Sarriegiren heriotzaren mendeurrena gogoratzeko, webgune bat jarri du abian. Gaur aurkeztu dute Eresbileko kide Jon Baguesek eta Juan Karlos Izagirre alkateak.\nWebgunean, hainbat material jaso dituzte. Horien artean, konpositorearen 95 partitura daude, baina baita 39 audio ere.\nGrabaketa zaharrena 1924koa da, Columbia bandak grabatutakoa, eta Sekundino Esnaolak zuzendua.\nBestalde, Sarriegiren biografia idatzi du Jose Luis Ansorenak, obren katalogoa jaso dute eta hainbat erreferentzia bibliografiko bildu dituzte.\nOhorea izango da 5.000 haur zuzentzea 17 enero 2013 a las 10:54 am\n«200 urte betetzen dira aurten Donostia erre zutenetik, 100 urte Raimundo Sarriegi hil zenetik eta lehenengo aldiz hiriko antzinako ereserkia joko dugu. Ohorea izango da igandean ia 5.000 haur zuzentzea». Argi eta garbi hitz egin zuen atzo Aimar Ezeiza gazteak. Ikasbideko ikaslea da eta hari egokitu zaio aurten Haur Danborradan Danbor Nagusi izatea. Mikroaren aurrean agertutako lasaitasunez eta sendotasunez zuzentzen baditu danborjoleak seguru arazorik ez duela edukiko.